Dan online - Politika: Nijesu redovno plaćali porez - 2019-10-09\nPolitika DRI DALA NEGATIVNO MIŠLJENJE NA REVIZIJU PRAVILNOSTI POSLOVANJA NOVE SRPSKE DEMOKRATIJE\nLogo Nove srpske demokratije Nijesu redovno plaćali porez\nDržavna revizorska institucija (DRI) dala je pozitivno mišljenje na godišnji finansijski izvještaj Nove srpske demokratije i negativno mišljenje na reviziju pravilnosti. DRI je objavila izvještaj o reviziji godišnjeg konsolidovanog finansijskog izvještaja Nove srpske demokratije za 2018. godinu.\n– Revizijom pravilnosti utvrđeno je da subjekt revizije nije sve finansijske i druge radnje uskladio sa zakonskim i drugim propisima koji su identifikovani kao kriterijumi – saopšteno je iz DRI.\nKako pojašnjavaju, neusklađenost se odnosi na nedoslednu primjenu Zakona o finansiranju političkih subjekata i izbornih kampanja, Zakona o sprečavanju nelegalnog poslovanja, Zakona o porezu na dohodak fizičkih lica, Zakona o reprogramu poreskog potraživanja i Zakona o posredovanju pri zapošljavanju.\n– Revizijom je utvrđeno da je subjekt revizije realizovao dvije preporuke iz prethodnog izvještaja, djelimično realizovao dvije i nije realizovao pet preporuka – saopšteno je iz DRI.\nKako se navodi u izvještaju, poreski obveznik je, shodno članu 12 Zakona o reprogramu poreskog potraživanja, dužan da redovno plaća mjesečne rate i da u periodu na koji je odobren Reprogram poreskog potraživanja, redovno izmiruje tekuće obaveze, po osnovu javnih prihoda.\n– Subjekt revizije nije postupio saglasno članu 12 Zakona o reprogramu poreskog potraživanja, s obzirom da u periodu na koji je odobren reprogram poreskog duga nije redovno izmirivao tekuće poreske obaveze – konstatovali su revizori.\nU postupku revizije je utvrđeno da je ova partija u 2018. godini zaposlila tri lica na sistematizovanim radnim mjestima.\n– Sa dva lica zaključen je ugovor o radu na neodređeno vrijeme, dok je sa jednim zaključen ugovor o radu na određeno. U postupku revizije je utvrđeno da partija prilikom zapošljavanja navedenih lica nije sprovela oglašavanje slobodnih radnih mjesta, što nije u skladu sa Zakonom o zapošljavanju i ostvarivanju prava iz osiguranja od nezaposlenosti. Subjekt revizije je prilikom zapošljavanja dužan da Zavodu za zapošljavanje prijavi slobodna radna mjesta radi praćenja ponude i tražnje na tržištu rada – piše u izvještaju.


Vlada FBiH arbitru za Brčko: Nisu ispunjene sve obaveze\nVlada Federacije Bosne i Hercegovine (FBiH) uputila je pismo Arbitražnom tribunalu za Brčko u kome navodi da se nisu stekli uslovi da supervizor, uz odobrenje visokog predstavnika, izvesti Tribunal da su oba entiteta u potpunosti ispunila obaveze u omogućavanju uspostavljanja institucija Brčko distrikta BiH.\nFederalna Vlada u pismu ističe da bi eventualna odluka Saveta za sprovođenje mira u BiH o okončanju režima supervizije u Brčkom, pre nego što budu ispunjeni svi uslovi propisani Konačnom odlukom, bila u suprotnosti s tom odlukom, pa Vlada FBiH traži od Arbitražnog tribunala da se zvanično odredi o ovom pitanju.\nVlada FBiH podseća na ocenu Parlamenta FBiH da Republika Srpska još nije u celosti ispunila sve obaveze iz Konačne odluke, niti je pokazala spremnost na pridržavanje svih svojih obaveza prema Brčkom iz te odluke, Statuta Brčkog i Amandmana jedan na Ustav BiH.\nU pismu je zatraženo da pre razmatranja odluke o okončanju režima supervizije za Brčko budu rešena vitalna pitanja kao što su zastupanje distrikta u institucijama BiH, finansiranje i infrastruktura, te njegovo snabdevanje električnom energijom.\nVlada FBiH smatra da je nužno da Parlamentarna skupština BiH donese zakon o Brčko distriktu čime bi, sveobuhvatno i trajno, bila regulisana nerešena pitanja i sve oblasti ekonomskog, društvenog i političkog života u Brčkom, a koja su dosad bila regulisana odlukama i zaključcima entitetskih vlasti.\nSupervizor za Brčko i zamenik visokog predstavnika Roderik Mur je 23. maja doneo odluku o "zamrzavanju" supervizije.


Završena obuka u okviru projekta "Radimo za bolje sjutra" - Bilans Biro\nHome > Vijesti > Završena obuka u okviru projekta “Radimo za bolje sjutra”\nDana 12.11.2020. godine završena je tromjesečna obuka u skladu sa projektnim planom u okviru projekta “Radimo za bolje sjutra“ koji realizuje računovodstvena agencija Bilans Biro u saradnji sa javnim izvršiteljem Dejanom Čogurićem. Za računovodstvene poslove obučavalo se pet lica, a za administrativne poslove obuku su prošla tri lica. Obuka za računovodstvo se odvijala u kancelariji izvođača projekta računovodstvenoj agenciji “Bilans Biro”, dok je obuka za administrativne poslove vršena u kancelariji projektnog partnera Javnog izvršitelja Dejana Čogurića.\nPlan obuke je usvojen od strane projektnog tima i usklađen je sa programom za obrazovanje odraslih. Polaznici su u prethodnom periodu stekli osnovna znanja iz oblasti računovodstva i administracije. Obuku za računovodstvene poslove je vodio računovođa sa sertifikatom Uroš Vemić, a obuku za administartivne poslove vodila je Karišik Snežana.\nSelekcijom su izabrani najbolji polaznici i sa njima će biti zaključen ugovor o radu u trajanju pet mjeseci. Prilikom selekcije vodilo se računa o stečenim znanjima i vještinama koje su polaznici stekli i pokazali tokom obuke. Polaznicima su uručene potvrde kao dokaz o obavljenom osposobljavanju za rad kod poslodavca.\nU računovodstvenoj agenciji Bilans Biro biće zaposleni: Golubović Ivana, Drobnjak Ana i Radović Novak, dok će kod projektnog partnera biti zaposlene Konatar Slavica i Miladinović Tanja.\nTags: Bijelo Polje, bilans Biro, Javni izvršitelj Dejan Čogurić, Obuka, računovodstvo, Snežana Karišik, Uroš Vemić\nPrevious Post Produžava se isplata subvencija za još dva mjeseca\nNext Post Obavještenje privrednicima


Lagumdžija u UN-u: Građani pokazali da su istinski ujedinjeni narodi BiH\nZamjenik predsjedavajućeg Vijeća ministara i ministar vanjskih poslova Bosne i Hercegovine Zlatko Lagumdžija organizirao je seriju skupova i sastanaka na visokom nivou u Ujedinjenim narodima u New Yorku 9. i 10. juna, povodom katastrofalnih poplava koje su pogodile Bosnu i Hercegovinu u okviru priprema za donatorsku konferenciju i obnovu zemlje.\nLagumdžija je održao odvojene prezentacije o stanju i planovima za obnovu zemlje sa zamjenikom generalnog sekretara UN-a Janom Elliasonom i direktoricom regionalnog ureda Razvojnog programa Ujedinjenih naroda za Evropu i zajednicu nezavisnih država – RBEC Cihan Sultanoglu, kao i s ambasadorima Kontakt grupe za BiH Organizacije islamske saradnje – OIC. Tema skupova su bile posljedice poplava u Bosni i Hercegovini i procjena potreba za područja pogođena poplavama, kao i program rekonstrukcije i obnove Bosne i Hercegovine.\nObraćajući se prisutnima Lagumdžija je istaknuo da su ujedinjeni građani širom zemlje zahvaćene poplavama pokazali da su oni istinski Ujedinjeni narodi BiH. Zbog toga s pravom očekujemo da i UN pokaže svoju solidarnost prema našoj zemlji.\nZahvaljujući volonterima iz naše zemlje, učesnici sastanaka su imali priliku pogledati kratki video snimak koji je urađen s namjerom da se međunarodnoj javnosti slikom prikažu razmjere katastrofe koja je pogodila BiH, a u cilju priprema za donatorsku konferenciju i obnovu zemlje. Film možete pogledati na linku: http://www.mvp.gov.ba/Video/PoplaveUBiH.mp4 (koristiti Internet Explorer).\nU toku su aktivnosti na procjeni šteta nastalih u poplavama u čijem radu zajedno učestvuju eksperti EU, Svjetske banke i UNDP-a, kao i domaći stručnjaci i predstavnici svih nivoa vlasti. Konačan izvještaj sa procjenom šteta izazvanih katastrofalnim poplavama će biti gotov do 18. juna kako bi se donatorska konferencija mogla održati u prvoj polovini jula.\nLagumdžija je sagovornicima na oba odvojena skupa predočio samo neke od podataka koji su poznati u ovom trenutku i koji govore o razmjeri katastrofalnih poplava u BiH. Više od milion ljudi je direktno ugroženo, dok je 78 općina pogođeno poplavama. Istaknuo je da je oko 50.000 ljudi evakuirano, oko 20.000 raseljeno, dok je 1.400 osoba smješteno u kolektivnom smještaju. Više od 250 škola, zdravstvenih i drugih javnih ustanova je oštećeno, a prema okvirnim procjenama Svjetske banke šteta u BiH iznosi 5 do 10 posto GDP-a zemlje. Značajna su oštećenja na infrastrukturnim objektima u BiH, poput puteva, mostova, željeznica. Brojni privredni objekti i poljoprivredna gazdinstva pretrpjela su velike štete, a prve procjene govore da su katastrofalne poplave u BiH dovele u pitanje preko 15.000 radnih mjesta.\nPoplave su pokrenule više od 5.500 klizišta širom zemlje, a posebnu opasnost predstavlja činjenica da su klizišta pomjerila minska polja, te se procjenjuje da je oko 800 kilometara kvadratnih područja zahvaćenih poplavama ugroženo minama.\nNa skupu organiziranom sa zamjenikom generalnog sekretara UN-a Janom Elliasonom i UNDP-om za koji je interesovanje zemalja članica UN-a bilo izuzetno veliko, Lagumdžija je istaknuo da je BiH iz prve faze hitne pomoći prešla u drugu fazu pripreme za obnovu, koja bi trebala krenuti u šest osnovnih sektora: transport, energija, stanovanje, poljoprivreda i usluge, snabdjevanje vodom i sanitarije, osnovni uvjeti za život i zapošljavanje.\nOgroman posao se mora i može okončati u sljedećih šest mjeseci do početka zime, a prvi prioritet je da se ljudima poprave ili naprave stambene jedinice koje su oštećene ili uništene u poplavama. Prioriteti u obnovi su popravke infrastrukture mostova i cesta, upravljanje otpadom, vodosnabdjevanje i rehabilitacija klizista i poljoprivrednog zemljišta.\nLagumdžija je još jednom istaknuo veliku solidarnost građana bez obzira na entitetsku, političku i etničku pripadnost, koji su u ovim teškim trenucima bili jedinstveni i pokazali kako bi svi u BiH trebali raditi ubuduće. Istaknuo je, također, da je međunarodna zajednica bila ujedinjena u pružanju pomoći nastradalom području u BiH.\nTokom skupa organiziranog s ambasadorima Kontakt grupe za BiH Organizacije islamske saradnje – OIC, Lagumdžija se posebno zahvalio na interventnoj pomoći koju su zemlje članice OIC-a uputile stanovništvu BiH ugroženom poplavama. Predstavnici zemalja članica i OIC su obećali da će njihove zemlje uzeti aktivno učešće u donatorskoj konferenciji, jer bez pomoći donatora BiH samostalno neće moći sanirati posljedice šteta nanesenih katastrofalnim poplavama.\nAmbasadori zemalja članica OIC-a su se složili da se putem ove organizacije uputi javni Apel svim zemljama članicama OIC-a i široj međunarodnoj zajednici da se uključe u proces obnove i rekonstrukcije zemlje, posebno u naredna dva mjeseca koja su ključna za period obnove do kraja godine. Ambasadori OIC-a su izrazili veliko interesovanje za nastavak pružanja podrške našoj zemlji i dogovoreni su načini daljnje saradnje na ovom planu.\nOsim sanacije stambenih objekata, javnih ustanova i infrastrukturnih objekata Lagumdžija je posebno istaknuo potrebu značajnijeg angažmana na pomoći privrednim subjektima i poljoprivrednim gazdinstvima koja su pretrpjela ogromna oštećenja. U tom smislu potrebno je osigurati kreditne linije pod posebnim najpovoljnijim uvjetima, kako bi se zadržala postojeća, a kroz proces obnove i rekonstrukcije zemlje otvorila nova radna mjesta.\nTokom boravka u New Yorku Lagumdžija se sastao i s Davidom H. Petraeusom, predsjedavajućim jednog od najvećih globalnih investicijskih fondova Kohlberg Kravis Roberts – KKR i razgovarao o njihovim ulaganjima u Bosnu i Hercegovinu i region. Dogovoreni su konkretni načini za koje BiH vlasti na svim nivoima se moraju pokazati spremnijim za otklanjanje barijera u poslovanju, a posebno zbog toga što KKR predstavlja najveću američku investiciju u ovom prostoru, saopćeno je iz Ureda za odnose s javnošću MVP-a BiH.


NSinfo: Svakodnevno unište desetine hektara stabala\nSvakodnevno unište desetine hektara stabala\nVeliku pažnju nedavno je u Rumuniji izazvao snimak napravljen dronom na granici sa Srbijom, na kojem se vidi da nedostaje oko 50 hektara šume\na situacija u Srbiji je još drastičnija jer šumokradice svakodnevno uništavaju desetine hektara stabala.\nKako navodi Blic, u državnim šumama najznačajnije bespravne seče dešavaju se u kopnenoj zoni bezbednosti sa Kosovom i Metohijom i to na teritoriji šumskih gazdinstava iz Vranja, Leskovca, Kuršumlije, Raške i Kruševca.\n"Vrše se čiste seče, odnosno pustošenje šuma koje ima karakter ekološke katastrofe. U periodu od 1999. godine do danas, JP "Srbijašume" je evidentiralo 587.507 kubika bespravno posečene drvne zapremine, a obračunata pričinjena šteta, ukoliko se osim direktne štete obračuna i ekološka šteta, iznosi oko 180 miliona evra", kaže za Blic Dejan Miletić iz "Srbijašume".\nBlic navodi da je najdrastičnija situacija na planinama Kozjak i Kukavica gde šumokradice svakodnevno seku velike količine drveta bez sankcija, iako ekološke organizacije upozoravaju na tu pojavu. Najveća količina bespravno posečenog drveća registrovana je 2014. godine, na 26.516 kubnih metara, dok je prošle godine posečeno 16.837 kubnih metara.\nJavno preduzeće "Srbijašume" upravlja sa 53 odsto, odnosno oko 1,2 miliona hektara, državnih šuma u Srbiji, oko milion hektara nalazi u privatnom vlasništvu, dok je najveći privatni veleposednik crkva.\nDržavne šume u Srbiji svojim prisustvom čuva 624 čuvara šuma, ali oni teško mogu da se izbore sa brojnim kradljivcima koji su vešti, dobro opremljeni i odlično organizovani.\nMinistarstvo unutrašnjih poslova Srbije je od januara 2014. godine do jula 2017. godine zbog ilegalne seče podnelo skoro 3.000 krivičnih prijava protiv preko 2.500 osoba, međutim, veliki broj prijava ne prati i adekvatna kaznena politika.\nPodsetimo, Centar za istraživačko novinarstvo Srbije nedavno je pisao da institucije svake godine podnose na stotine krivičnih i prekršajnih prijava protiv šumokradica. Za poslednjih 10 godina krivično delo šumska krađa ubedljivo je najčešće u odnosu na sva ostala dela protiv životne sredine.\nizvor: Blic, CINS, agencije, foto: ilustracija\n... ap vojvodina, Novi Sad, srbija, šuma


Generalni sekretar UN Kofi Anan ponovo je pozvao SAD na direktne pregovore sa Iranom oko spornog nuklearnog programa ove zemlje. On smatra da vlasti u Teheranu nece biti spremne na ozbiljne razgovore sve dok u njima ne bude uccestvovao i Vassington. U dosadassnjim pregovorima sa Iranom uccestvuje evropska trojka, Britanija, Francuska i Nemaccka.\nU medjuvremenu, prema izvesstajima inspektora UN, pronadjeni su tragovi obogaccenog uranijuma u Iranu i to ne mestima za koja vlasti u Teheranu tvrde da se ne obavljaju nikakve nuklearne aktivnosti.\nIranski nuklearni spor sa zapadnim silama samo je "psiholoska propaganda", izjavio je u petak predsednik Mahmud Ahmedinedzad odbacujuci mogucnost vojne akcije protiv njegove zemlje kao malo verovatnu.\nTokom posjete Indoneziji, Ahmedinedzad je takoder optuzio UN-ovu agenciju za nuklearni nadzor IAEA za dvostruke standarde i rad pod uticajem Sjedinjenih Drzava, Britanije i Francuske.


Muzika Arhive - Stranica 83 od 140 - Dan u Beogradu\nNaslovna » Izlasci » Muzika (strana 83)\nGala koncert: Beltango kvintet – 15 godina\n18. novembar 2014. Koncerti 0\nDomaći renomirani tango orkestar Beltango kvintet obeležiće 15 godina rada gala koncertom u Dvorani Doma sindikata u četvrtak, 27. novembra od 20.00.\nKoncert: Presing u Domu omladine\n17. novembar 2014. Koncerti 0\nU četvrtak, 20. novembra od 21.00, u sali Amerikana Doma omladine Beograda nastupiće Presing.\nMetropolis Music Cafe: theInvisibles\nAkustičarski sastav theInvisibles održaće svirku u četvrtak, 20. novembra od 20.30 do 23.30, u novootvorenom Metropolis Music Cafe-u (Makedonska 21).\nBend Zaklonišče prepeva prvi put u Beogradu\nSlovenačka rokenrol atrakcija Zaklonišče prepeva prvi put gostovaće u Beogradu, 29. novembra u Mikser House-u, kao gosti na koncertu Zabranjenog pušenja.\nZvonko Bogdan u Sava centru, 20. novembra\nLegenda tamburaške muzike Zvonko Bogdan održaće tradicionalni jesenji koncert 20. novembra u Sava centru, koji nosi simboličan naziv „Od Banata prema Sremu“.\nKanda, Kodža i Nebojša u Domu omladine 14. novembra\n9. novembar 2014. Koncerti 0\nPosle koncerta u Novom Sadu, Kanda, Kodža i Nebojša nastupiće i u Domu omladine Beograda, 14. novembra od 21.00.\nRade Šerbedžija tradicionalno u Dvorani Doma sindikata\n8. novembar 2014. Koncerti 0\nU Dvorani Doma sindikata, 20. decembra od 20.00, koncert će održati Rade Šerbedžija.\nBraća Teofilović i Miroslav Tadić u Kolarcu\nGitarista Miroslav Tadić, kog očekuje zajednički koncert sa braćom Teofilović u ponedeljak, 10. novembra od 20.00, u Kolarcu, snimio je obradu pesme „Ona se budi“ kultnog benda Šarlo Akrobata.\nSerijal Jackin’ Up žurki petkom u Mintu\n6. novembar 2014. Clubbing 0\nSerijal Jackin’ Up žurki, petkom u klubu Mint, od ovog meseca ima novi koncept interaktivnog party-ja.\nMikser House: Bend Zaa predstavlja novi album 14. novembra\n3. novembar 2014. Koncerti 0\nKruševački Zaa, jedinstvena muzička pojava u regionu, održaće beogradsku koncertnu promociju trećeg albuma „What About“, 14. novembra u Mikser House-u (Karađorđeva 46).\nMikser House: Đura i Mornari, 7. novembra\n1. novembar 2014. Koncerti 0\nVeliki koncert kultnog benda Đura i Mornari biće održan u petak, 7. novembra od 21.00, u Mikser House-u, i to u godini kada se obeležava dvadesetogodišnjica početka rada ovog sastava.\nPage 83 of 140« Prvo...607080«8182838485\t»\t90100110...Poslednje »


Zvanični Pariz uoči sutrašnjeg samita: Za Zapadni Balkan ključna infrastruktura | Krupljani.BA\nZvanični Pariz uoči sutrašnjeg samita: Za Zapadni Balkan ključna infrastruktura\nIzgradnja povezujuće transportne i energetske infrastrukture i programi za mlade na Zapadnom Balkanu su ključne teme sutrašnjeg susreta u Parizu zapadnobalkanskih lidera i vođa Evropske unije, s ciljem da se kroz jačanje regionalne saradnje pospješi i približavanje tamošnjih zemalja Uniji.\nTo se navodi u saopćenju francuskog Ministarstva vanjskih poslova u kojem se naglašava da je “regionalna saradnja suštinski sastavni dio približavanja zapadnobalkanskih zemalja EU i ključni činilac njihove stabilnosti i boljitka”.\nPodsjetimo, predsjedavajući Vijeća ministara BiH Denis Zvizdić, zajedno sa premijerima regije, učestvovat će u ponedjeljak, 4. jula, u Parizu na Samitu lidera zemalja zapadnog Balkana.\nUvodnu riječ održat će francuski predsjednik Francois Hollande, a skupu će prisustvovati njemačka kancelarka Angela Merkel i italijanski premijer Matteo Renzi.\nSusret na vrhu EU-Zapadni Balkan će predstavljati, podvlači francusko ministarstvo, “također valjan okvir za razmatranje izazova s kojima moraju da se suoče zemlje Balkana i Evropska unija, posebno u sklopu izbjegličke krize, ali i bitke protiv terorizma”.\nLideri sa Zapadnog Balkana i pet članica Unije, Francuske, Njemačke, Austrije, Italije, Slovenije i Hrvatske imaju za cilj da, na temelju ranijih samita u Berlinu i Beču, ostvare napredak “u razvitku povezujuće transportne i energetske infrastrukure kako bi se otklonila uska grla i podstakla ekonomska razmjena kao činilac postojanog privrednog rasta i otvaranja radnih mjesta”.\nNa samitu EU-Zapadni Balkan će, ističe se u saopćenju, biti ustanovljena i kancelarija za regionalnu saradnju omladine (RYCO), na šta su se zemlje regiona obavezale na samitu u Beču.\nFrancusko ministarstvo ističe da su se balkanske zemlje na susretu na vrhu s vođama EU u Zagrebu obavezale da će provesti strukturne reforme za jačanje pravne države i preuređenje njihovih privreda.\nO temama samita će razgovarati, kako se navodi, šefovi država ili vlada kao i ministri vanjskih poslova i ekonomije.\nTakođer će uporedo biti održan poslovni forum o mogućnostima investiranja u zapadnobalkanske zemlje i mogućnostima poslovanja, jedan susret posvećen mladima kao i sastanak predstavnika civilnog društva.


BEOGRAD - Odeljenje za ratne zločine Višeg suda u Beogradu osudilo je danas devetoricu pripadnika Gnjilanske grupe takozvane Oslobodilačke vojske Kosova na ukupno 101 godinu zatvora jer je utvrđeno da su odgovorni za zločine nad srpskim civilima u Gnjilanu 1999. godine . Kompletan tekst\nBEOGRAD - Miladin Kovačević nije svedočio na suđenju bivšim srpskim diplomatama, optuženim da su mu pomogli da pobegne iz Amerike, jer je u četvrtak upućen na izdržavanje zatvorske kazne. Kompletan tekst\nPODGORICA- U zatvoru u Spužu kod Podgorice štrajkuje više od 150 zatvorenika nezadovoljnih uslovima u zatvoru, javila je televizija Vijesti. Kompletan tekst\nŠABAC - Pripadnici policije uhapsili su i, uz krivičnu prijavu, priveli istražnom sudiji Osnovnog suda u Šapcu Svetozara M. (68) iz Orašca, kod Šapca, zbog osnovane sumnje da je izvršio teška dela protiv Kompletan tekst\nGRAČANICA- Novinar KIM radija iz Čaglavice Jelena Đorđević (21) teško je povređena kada je na nju u četvrtak oko 19 sati naleteo putnički automobil u Gračanici. Kompletan tekst\nBEOGRAD - Suđenje Toplici Miladinoviću i još osmorici pripadnika paravojne formacije "Šakali", Teritorijalne odbrane i rezervnog sastava policije za ratni zločin protiv civilnog stanovništva na Kosovu i dalje\nPurda se u Tužilaštvu BiH branio ćutanjem\nBANJALUKA- U Tužilaštvu BiH, posle zahteva iz Hrvatske, saslušan Tihomir Purda, koga Srbija tereti za ratne zločine, koji je odbio dati izjavu i odlučio se braniti ćutanjem. dalje\nKRAGUJEVAC - Ugljenisano telo muške osobe pronađeno je prilikom gašenja požara u napuštenom objektu javnog preduzeća "Železnice Srbije" u Kragujevcu, u ulici Vojvode Stepe, saopštila je kragujevačka dalje\nČetvoro povređenih u sudaru


Rusija bi mogla podržati sankcije Iranu - Klix.ba\nRusija bi mogla podržati sankcije Iranu\n20.3.2010. u 11:38\nPremijer Rusije Vladimir Putin rekao je američkoj državnoj tajnici Hillary Clinton da bi Rusija mogla podržati donošenje rezolucije o uvođenju sankcija Iranu, izjavio je u petak navečer viši savjetnik premijera Rusije Juri Ušakov.\n"Vladimir Putin dao je svoju procjenu situacije u Iranu i naglasio da je takav slučaj (ruska podrška rezoluciji o sankcijama) moguć", rekao je Ušakov.\nKako prenosi Reuters, Putin je, prema riječima Ušakova, upozorio Clintonovu da sankcije "ne rješavaju uvijek takvu vrstu problema i da ponekada mogu imati kontraproduktivne efekte".\nPremijer Rusije je rekao i da bi novi Sporazum o smanjenju strateškog naoružanja (START) mogao da bude potpisan u aprilu u Evropi, kao i da je potrebno riješiti pitanje odgađanja ulaska Rusije u Svjetsku trgovinsku organizaciju (STO) prije uspostavljanja pune saradnje dvije zemlje.


PRIRUČNIK ZA EKOLOŠKE AKTIVISTE O PRIKUPLJANJU INFORMACIJA OD JAVNOG ZNAČAJA\nPosted on June 21, 2022 June 21, 2022 by Vladan Sindjic\nPrimetili ste da su započeli radovi u blizini spomenika kulture u vašem gradu?\nNeko vam je javio da su dopremljene cevi u blizini rečnog korita?\nKruže glasine da je davno obustavljena investicija ponovo na dnevnom redu?\nLIBERGRAF je za ekološke aktiviste (i sve ostale građane) pripremio praktični vodič kroz proces prikupljanja, procene, čuvanja, obrade i korišćenja informacija od javnog značaja za projekte koji mogu imati negativan uticaj na životnu sredinu.\nBitno je prevazići početnu predrasudu o dokumentaciji kao nepremostivoj prepreci za pravne laike. Ceo proces prikupljanja može zapravo biti vrlo uzbudljiv, pa i adiktivan. Vi samostalno preuzimate ulogu istraživača, detektiva, koji korišćenjem nepobitnih činjenica pokušava da sagleda celokupnu situaciju i, na osnovu kompletiranja saznanja, birate način na koji ćete uticati na tu situaciju.\nPriručnik možete preuzeti na sledećem linku: Prirucnik web 2\nPublikacija je napravljena uz finansijsku pomoć Evropske unije u okviru Programa Solidarno za prava svih – podrška braniteljima ljudskih prava u lokalnim sredinama 2021/2022. koji realizuje tim Solidarno za prava svih. Za njegovu sadržinu isključivo je odgovorna Građanska čitaonica “Libergraf” i njena sadržina nužno ne izražava stavove Evropske unije niti članova tima Solidarno za prava svih.\nCategoriesPosts Main Tags#BCBP, #BCSP, #EUzaTEBE, #KlisuraĐetinje, #KlisuraDjetinje, #Libergraf, #NarodniParlament, #OdgovornostZaBudućnost, #SolidarnoZaPravaSvih, #Yucom, #ЕУзаТЕБЕ, #Либерграф\nPrevious PostPrevious Dugogodišnje aerozagađenje u Užicu najviše ugrožava decu


Vijeće za vanjske poslove EU u utorak o zapadnom Balkanu i misiji EUFOR-a u BiH - Index.ba\nBenjamin Burić u idealnom timu EHF Lige Prvaka\nVijeće za vanjske poslove EU održat će sastanak 18. oktobra na kojem će održati raspravu o aktuelnim pitanjima, tokom koje će ministri i ministrice imati priliku razmijeniti mišljenja o nedavnim kretanjima i brzom razvoju događaja u vanjskim odnosima, uključujući Afganistan, Tunis, zapadni Balkan.\nKada je riječ o zaključcima Vijeća, kako je najavljeno, trebali bi biti usvojeni zaključci o Bosni i Hercegovini / operaciji EUFOR Althea.\nVijeće na temelju smjernica koje odredi Europsko vijeće utvrđuje i provodi vanjsku i sigurnosnu politiku EU-a. Kako bi se ostvarili ciljevi EU-a u pogledu mira i sigurnosti, Vijeće može pokrenuti i civilne i vojne operacije EU-a za upravljanje kriznim situacijama, te može donijeti mjere potrebne za provedbu vanjske i sigurnosne politike EU-a, što uključuje i potencijalne sankcije.\nPročitajte: Sastaju se ministarstva vanjskih poslova Evrope: Sankcije ili samo zaključci?\nPrethodni članakKćerka Billa Gatesa udala se za milionera Nassara\nNaredni članakKosovo: Četiri osobe uhapšene zbog kupovine glasova u opštini Klokot


Miloš Petrović – Praksa je zakon – Časopis InterFON\nTeorijska znanja koja se stiču na fakultetu predstavljaju samo osnovu osnove. Učenje se svodi na „od svega po malo“ i realno je preširoko, dok se konkretne stvari uče isključivo kroz praksu.\nOd predmeta koje sam učio na fakultetu kao najmanje bitne smatram matematike 1,2,3 jer su to realno stvari koje se najmanje mogu povezati sa onim što nas sutra očekuje u praksi, a toliko nas je ta matematika namučila.\nNajpraktičnije znanje je defitivno vezano za programske jezike gde se rešavaju konkretni problemi i uči konkretan alat koji već po završetku fakulteta može da se naplati. Tu mogu da dodam i marketing i sve one predmete gde se učenje puno baziralo na studijama slučajeva.\nKorisnim smatram pisanje istraživačkih i seminarskih radova gde se unosi mnogo kreativnosti, ako se naravno piše pošteno i ne uzima rad od prošle godine. Posebno je dobro ako za seminarski rad pronađete mentora iz prakse, osobu koja je zaposlena u nekoj kompaniji, jer su smernice koje vam ta osoba može dati često korisnije i aktuelnije od onih koje daju asistenti.\nAngažovanje u studentskim organizacijama je posebno dobra stvar. Ja se u periodu svog studiranja na FON-u nisam mnogo angažovao u studentskim organizacijama i tu bih grešku sigurno ispravio kada bih ponovo upisivao faks. Studentske organizacije kao što su ESTIEM i FONIS imaju puno kontakta sa kompanijama, organizuju dešavanja što na neki način predstavlja jako dobru praksu na samom fakultetu. Ovaj vid angažovanja bih posebno preporučio studentima sa menadžmenta.\nPo završetku studija i početku rada u kompaniji počinje totalno drugi život. Od silne širine znanja, fokus se sužava na ono što će konkretno biti vaš posao u toj kompaniji. Uz fokus dolazi i specijalizacija, a sve ono opšte što ste učili na fakultetu odlazi u rok opšteg obrazovanja. Vrednost vaše diplome jednaka je važem znanju iz konretne oblasti, vašoj snalažljivosti i intelektualnoj sposobnosti da savladate posao koji se postavlja pred vas. Neće vas niko pitati za ocene, koliko vam je trebalo vremena da spremite Operaciona istaživanja ili koliko ste desetki naređali u nizu. Što pre krenete sa praktičnim znanjem to bolje po vas. Mislim da je idealno vreme za sticanje praktičnih znanja treća godina fakulteta. Pazite se novca koji eventualno možete da zaradite kroz praksu ili honorarni rad jer vas on lako može odvući od redovnih fakultetskih obaveza. Tu studenti često razmišljaju „što bih sada završio faks kada i sa ovim do sada ja mogu da zarađujem“.\nPraksa – DA, umereno dok studirate. Pokrenite neki svoj projekat što pre ili se uključite u neku od studentskih organizacija. Praksa je zakon, saznaćete to pre ili kasnije.


Otvoren centar za porodični smeštaj - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Otvoren centar za porodični smeštaj\nOtvoren centar za porodični smeštaj\nčetvrtak, 07 jul 2011 08:38\nU Kragujevcu je danas otvoren Centar za porodični smeštaj, u kome će hranitelji i usvojitelji dece dobijati stručnu pomoć i usluge. Kragujevački centar će pokriva teritoriju 33 opštine u kojima je 529 dece smešteno u 382 hraniteljske porodice.\nCentar za porodični smeštaj otvorio je ministar rada i socijalne politike Rasim Ljajić koji je najavio da će, do kraja godine, takve institucije, posle Beograda i kragujevca biti otvorene u Ćupriji, Nišu i najverovatnije i u Užicu.\nOd 2002. godine, postigli smo odlične rezultate u oblsti razvoja hraniteljstva. Tada smo u domovima za smeštaj dece bez roditeljskog staranja imali 1.900 štichenika, dok ih je danas 760. Plan je da se taj broj smanji na ukupno 400 dece koja će ostati u domovima, rekao je Ljajić.\nLjajić je podsetio da je u Srbiji 2002. godine u hraniteljskim porodicama bilo 2.300 dece, dok sada u 3.700 porodica živi 5.100 dece.\nKrajnja namera nam je da deca rastu u prirodnom, što manje restriktivnom okruženju i da ih što manje smeštmo u domove i institucije, rekao je Ljajić.\nPrema njegovim rečima, Centri za porodični smeštaj pružaće pomoć hraniteljskim porodicama i deci, ali i porodicama koje se odluče da usvoje decu.\nMinistar Ljajić je rekao da država godišnje za razvoj hraniteljstva izdvaja više od dve milijarde dinara navodeći da je to "jedan od ključnih stubova u sistemu socijalne zaštite i reformi u toj oblasti".\nOn je rekao da se prilikom otvaranja centara za porodični smeštaj koriste postojeći kapaciteti i da nema novih izdvajanja.


AIESEC – Stručne i volonterske prakse u inostranstvu | Kapital magazin\nAIESEC – Stručne i volonterske prakse u inostranstvu\nStudentska ogranizacija AIESEC pruža studentima jedinstvenu mogućnost za usavršavanje, ali i razvoj u okviru internacionalne društvene zajednice u svim sferama. Putem programa Global Citizen i Global Talent studentima se nudi mogućnosti sticanja praktičnog ili volonterskog internacionalnog iskustva koje će kasnije moći da primene u svojoj zemlji.\nGlobal Citizen je internacionalni program volontiranja namenjen mladim ljudima koji žele da rade na ličnom usavršavanju, otkrivanju novih i širenju svoje kulture. Čini ga mreža projekata širom sveta na teme poput tolerancije, edukacije mladih i širenja svesti o globalnim problemima poput ljudskih prava, edukacije i liderstva. Volonterski rad u internacionalnom okruženju daje studentima mogućnost da razvijaju liderske veštine, uče o timskom radu, javnom nastupu ili efektivnoj komunikaciji na engleskom jeziku. Ove zime, u februaru i martu, studenti će imati mogućnost da učestvuju na projektima u Rusiji ili Poljskoj u trajanju od 6 do 8 nedelja.\nDeo ovog programa mogu biti studenti svih godina, dok je za studente koji su na završnoj godini ili master studijama i koji žele da steknu profesionalno iskustvo u inostranstvu, pored programa Gobal Citizen, dostupan i program Global Talent.\nGlobal Talent je program stručnih plaćenih praksi, internacionalnog je karaktera i pruža mogućnost mladima da steknu relevantno radno iskustvo u internacionalnom okruženju koje ce ih diferencirati na tržistu rada. Učesnici programa mogu predavati engleski ili neki drugi jezik u Rusiji ili Kolumbiji u periodu od 3 do 6 meseci. Ucešćem u ovom programu studenti imaju mogućnost da se razviju lično, šire mrežu kontakata, razviju multikulturalnost, izađu iz zone komfora i upoznaju sopstvene granice, pritom nadograđujući svoje jezičke, prezentacione i druge veštine.\nViše o programima Global Citizen i Global Talent možete pronaći na zvaničnim web stranicama globalcitizen.rs i globaltalents.rs na kojima se nalaze i linkovi ka prijavi. Ukoliko želite da postanete deo jednog od ovih prigrama, potrebno je da do 20. novembra 2014. popunite prijavu na sajtu programa za koji se prijavljujete, nakon čega ćete biti kontaktirani u najkraćem roku.\nZa više informacija o programima, možete nas kontaktirati putem mejla: office.nis@aiesec.org.rs\n16.11.2014|Edukacija i aktivizam|0 komentara


Pejanović: Uspostavljen kvalitetan institucionalni okvir za suzbijanje nasilnog ekstremizma\n"samo kohezijom stvara se otpornost na destruktivne i opasne pojave"\nOn je učestvovao u predstavljanju vodiča za praktičare i kreatore politika u Jugoistočnoj Evropi, koji je posvećen rehabilitaciji i reintegraciji osoba povezanih sa nasilnim ekstremizmom, van zatvora\n4660 pregleda\t2 komentar(a)\nPejanović prisustvovao onlajn seminaru, Foto: MUP Crne Gore\nU Crnoj Gori uspostavljen je kvalitetan strateški, zakonodavni i institucionalni okvir za prevenciju, prepoznavanje i suzbijanje nasilnog ekstremizma i radikalizacije, kazao je državni sekretar u Ministarstvu unutrašnjih poslova (MUP) Dragan Pejanović.\nOn je učestvovao u predstavljanju vodiča za praktičare i kreatore politika u Jugoistočnoj Evropi, koji je posvećen rehabilitaciji i reintegraciji osoba povezanih sa nasilnim ekstremizmom, van zatvora.\nIz MUP-a je saopšteno da su na onlajn seminaru, koji je okupio predstavnike iz regiona, prezentovane dobre prakse i razmijenjena mišljenja o učešću zajednica u tim procesima.\n“Bilo je riječi i o trenutnim izazovima i potrebom za jačanjem kapaciteta u oblasti deradikalizacije, rehabilitacije, reintegracije i resocijalizacije lica povezanih sa nasilnim ekstremizmom i terorizmom, povratnika i osuđenih terorističkih boraca”, naveli su iz MUP-a.\nPejanović je rekao da Crna Gora ima sistemski pristup problemu radikalizacije i nasilnog ekstremizma.\n„U prilog tome govori činjenica da je u Crnoj Gori uspostavljen kvalitetan strateški, zakonodavni i institucionalni okvir za prevenciju, prepoznavanje i suzbijanje tih fenomena“, kazao je Pejanović.\nPrema njegovim riječima, samo kohezijom i uključivanjem svih faktora društva stvara se otpornost na te destruktivne i opasne pojave.\nPejanović je zahvalio OEBS-u na organizaciji seminara, kao i na cjelokupnom angažmanu u toj oblasti, koji je veoma značajan za Crnu Goru i druge zemlje Zapadnog Balkana.\n„Deradikalizacija, rehabilitacija, reintegracija i resocijalizacija je ozbiljan i kompleksan posao, koji se sprovodi tokom izdržavanja zatvorske kazne, ali i nakon toga, u procesu povratka lica u porodicu i zajednicu“, naveo je Pejanović.\nOn je dodao da uprkos sličnostima koje zemlje u regionu imaju suočavajući se sa tim izazovom, postoje i značajne specifičnosti područja, uslovljene istorijskim, kulturnim, socio-ekonomskim, političkim i društvenim faktorima.\nUčesnici seminara saglasili su se da u oblasti deradikalizacije, rehabilitacije, reintegracije i resocijalizacije treba jačati postojeće kapacitete, sa fokusom na ublažavanje stigme, jačanje rodno senzitivnog principa, a vodeći računa o zaštiti privatnosti i striktnom poštovanju ljudskih prava.\nDragan PejanovićZapadni BalkanMUPMinistarstvo unutrašnjih poslovaekstremizamnasilni ekstremizamJugoistočna Evropa


Festival zelene kulture ,,Green Fest’’ u Domu omladine Beograda : Nadlanu.com\nFestival zelene kulture ,,Green Fest’’ u Domu omladine Beograda\nObjavljeno 6. nov 2013. / 11:27:50\nMeđunarodni festival zelene kulture „Green Fest Ecomotivated by Vip” otvara čitav niz aktuelnih pitanja iz oblasti zaštite životne sredine i predstavlja najbolje svetske „zelene“ dokumentarce koje nikako ne treba propustiti od 13. do 15. novembra, u Domu omladine Beograda.\nGreen Fest: Besplatan ulaz na projekcije filmova, radionice…\nUmetničko ostvarenje za koji se veruje da će prikupiti najviše simpatija publike jeste film Crna riba rediteljke Gabriele Kaupertvajt (Gabriela Cowperthwaite), koji predstavlja svojevrstan nastavak Oskarom nagrađenog filma Zaliv. Iza zabave u morskom parku „SeaWorld Entertainment" u kome delfini i kitovi zabavljaju publiku, leži tragična priča o kitu ubici Tilikumu i njegovim žrtvama. Od prvog napada na svoje trenere, organizacija „SeaWorld Entertainment" zataškavala je istinu, praveći profit na životinjama. Rediteljka ovim filmom pobija sve tvrdnje koje dolaze iz ove organizacije i pokazuje koliko ove životinje duboko pate zbog zarobljeništva u kome se nalaze.\nSvi koji žele da svoje filmske eko ideje predstave široj javnosti, mogu da se prijave na konkurs za najbolji film snimljen mobilnim telefonom na temu „Pronađi inspiraciju za ekomotivaciju” koji traje do 11. novembra, u organizaciji na zvaničnoj stranici festivala „Green Fest" kao i na portalu Vip mobile.\ndom sindikatagreen fest


Hestil podneo zahtev za preuzimanja Železare Smederevo\nKineski Hestil podneo je Komisiji za zaštitu konkurencije Srbije zahtev za odobrenje koncentracije preuzimanjem Železare Smederevo, rečeno je danas agenciji Beta u Komisiji.\nPrema navodima medija, kineska banka odobrila je kompaniji Hestil kredit od 600 miliona dolara za planirana ulaganja u Železari Smederevo.\nHestil je na svom internet sajtu objavio da planira da čeličana u Smederevu postane najkonkurentniji proizvodjač gvoždja i čelika u Evropi.\nKako će se razvijati Aerodrom "Nikola Tesla"?\nPredsednik Komisije je potpredsednica vlade i ministarka građevinarstva, saobraćaja i infrastrukture Zorana Mihajlović, a zamenik predsednika je ministar privrede Željko Sertić.\nČlanovi su ministar finansija Dušan Vujović, gradonačelnik Beograda Siniša Mali, predsednik Nadzornog odbora Aerodroma "Nikola Tesla" Vesna Stanković Jevđović i vršilac dužnosti generalnog direktora Saša Vlaisavljević, objavljeno je u "Službenom glasniku", koji je izašao 6. maja.\nZadatak tog tela je razmatranje predloga datih od strane savetnika izabranog u postupku javne nabavke, a koji se odnose na model strateškog razvoja Aerodroma "Nikola Tesla", zatim da predloži vladi donošenje akta o pokretanju postupka u skladu sa izabranim modelom strateškog razvoja i praćenje realizacije izabranog modela.\nOdluka o obrazovanju Komisije stupa na snagu osmog dana od objavljivanja u "Službenom glasniku".


Vesiću, sedi, nula! - NOVA stranka\n27.08.2019 Press služba Beograd, Goran Vesić, Naslovna, Nova stranka, opozicija, transparentnost 0\nBeograđani su suočeni sa još jednim poražavajućim podatkom da se prestonica Srbije, prema zvaničnom istraživanju globalne mreže Transparensi Internešnal, nalazi među najnetransparetnijim gradovima Evrope.\nTo i ne čudi, kada se uzme u obzir da su parametri za rangiranje bili dostupnost informacija o procesima odlučivanja, o trošenju novca, javnim nabavkama, etičkim pravilima, što je sve samo ne skup odredbi koje definišu nazadnu beogradsku vlast. Gradski odbor Nove stranke Beograd podseća da večiti zamenik gradonačelnika Goran Vesić nije bio u stanju da poštuje Chatham House pravilo po kojem se vode okrugli stolovi vlasti i opozicije, ali zato po istom, koje podrazumeva tajnost podataka, očito vodi glavni grad, jer su svi podaci o finansijama i trošenju ostali sakriveni. Ovo je samo još jedan u nizu dokaza da naprednjaci svojom smatraju ono što je zapravo imovina svih građana Srbije, koji iznad svih imaju pravo da znaju kako se vode njihovi gradovi i kako se troši novac iz njihovih džepova.\nZato još ironičnije zvuči i vest da onaj što samo glumi gradonačelnika, doktor Zoran Radojičić, planira da Beograd kandiduje za zelenu prestonicu Evrope. Ne možemo a da se ne zapitamo da li on govori o istom onom Beogradu po kojem aktuelni režim godinama unazad seče svako stablo na koje naiđe, a pluća grada zamenjuje betonskim pločama i asfaltom.\nNOVA Beograd upozorava Vesića, Radojičića i sve one koji im pomažu da napredno uruše prestonicu, da ovaj grad, kao i svako njegovo drvo, ploča, trg, fontana, dinar koji se potroši, pripadaju isključivo njegovim građanima. Istim onim građanima koji punih 9 meseci, iz subote u subotu, na ulicama jasno pokazuju šta o njihovom upravljanju misle, istim onim građanima koji će ih zajedno na prvim sledećim izborima zauvek poslati u političku istoriju.\nPrethodna vest\tŽivković u emisiji Intervju: Vučiću, pozovi OEBS da kontroliše izbore! Sledeća vest\tŽivić za Danas: Naša je vlada proleterska


Slovenija: Neuspeo referendum o gradnji pruge\nVećina izašlih podržala je izgradnju pruge\nReferendum na kojem su građani Slovenije u nedelju odlučivali o zakonu o gradnji pruge Divača-Kopar, na predlog građanske inicijative koja traži da se zaustavi najveći infrastrukturni projekt vlade premijera Mire Cerara, nije uspeo pošto je na glasanje izašlo oko 20 odsto birača, prenosi Beta.\nVećina izašlih podržala je izgradnju pruge koju inicijatori referenduma ocenjuju kao politički projekat i tvrde da nije dobro trasirana i da je sporan model njenog finansiranja, prenela je agencija STA.\nPrema podacima državne izborne komisije, protiv zakona glasalo je nešto više od 161.000 birača, a da on ostane na snazi izjasnilo ih se nešto više od 185.000. U Sloveniji pravo glasa na izborima i referendumima ima oko 1,7 miliona ljudi.\nNakon što je objavljen neslužbeni rezultat Cerar je kazao da je to potvrda da Slovenci podržavaju projekt kako bi luka Kopar ostala vodeća u severnom Jadranu, a nizak odziv protumačio je nezainteresovanošću birača za "političke igrice" jer je građansku inicijativu u zahtevu za održavanje referenduma podržala Slovenska demokratska stranka (SDS) koju vodi nekadašnji premijer Janez Janša.\nPrema slovenačkom zakonu o referendumu, zakon koji se na predlog vlade potvrdi u parlamentu može se opozvati na referendumu ako na njega izađe najmanje 40 odsto birača, od kojih se većina izjasni protiv zakona.


Pokrajinski sekretar Mihalj Njilaš održao sastanak sa direktorima škola\nPokrajinski sekretar za obrazovanje, upravu, propise i nacionalne manjine i potpredsednik Pokrajinske vlade Mihalj Njilaš posetio je danas Zrenjanin. U delegaciji su bili i zamenik sekretara Milan Kovačević, načelnica Odeljenja za ostvarivanje prava nacionalnih manjina Žužana Macko i pomoćnica sekretara za obrazovanje Biljana Kašerić.\nGradonačelnik Zrenjanina Čedomir Janjić, sa saradnicima, održao je radni sastanak sa Njilašem i članovima njegove delegacije. Potom je održan sastanak sa direktorima škola sa teritorije grada Zrenjanina. U obraćanju novinarima, Njilaš je naglasio da je delegacija posetila Zrenjanin kako bi se načinio bilans rada tokom prethodne tri godine.\n– Želimo da se bolje upoznamo sa situacijom kada je reč o obrazovanju, trenutnom stanju i unapređenju prava nacionalnih manjina. Mogu reći da je saradnja izuzetna i veoma uspešna. U tom bilansu najpre smo utvdili cifru od 68,7 miliona dinara, koliko je AP Vojvodina dala u ovim oblastima gradu. Pri tome, misli se na sredstva data ustanovama i školama, kao i nevladinim organizacijama i udruženjima koja se bave oblastima obrazovanja i zaštite prava manjina – istakao je Njilaš.\nNjilaš je najavio produbljivanje saradnje, posebno u oblasti obrazovanja koje je sada u fokusu.\n– Najviše sredstava je za to potrebno, kao i za obnavljanje objekata naših škola. Videli smo u osam uspešnih projekata u osnovnim i srednjim školama da smo u najviše slučajeva finansirali obnovu krova, ali i ostale potrebe, kao što su zamene prozora, grejanje i slično – precizirao je potpredsednik Pokrajinske vlade.\nOn je izrazio uverenje i da će sastanci sa direktorima škola, kao što je bio današnji, doprineti uspešnijem sagledavanju i rešavanju problema. Njilaš je podsetio i na činjenicu da su predstavnici Pokrajinskog sekretarijata za obrazovanje u prošloj godini obišli sve prosvetne ustanove u Vojvodini, kao i da su prošle nedelje objavljeni konkursi iz oblasti obrazovanja.\n– Ukupan iznos je 410 miliona dinara. Sada smo razgovarali o tome ko bi iz Zrenjanina mogao aplicirati na konkursu i koji su prioriteti – zaključio je Njilaš.\nMogućnost projektovanja novog objekta za srednjoškolsko obrazovanje\nGradonačelnik Janjić je podsetio na činjenicu da Grad kontinuirano finansira sve troškove osnovnih i srednjih škola, osim plata zaposlenih.\n– Znatan deo našeg budžeta, gotovo 20 posto, ide na finasiranje Predškolske ustanove, osnovnih i srednjih škola. Značajna sredstva ulažemo u infrastrukturu objekata. A sa Pokrajinskim sekretarijatom realizujemo i pripremamo važne projekte. Imamo ozbiljnu podršku i Pokrajinske vlade i sekretarijata i verujemo da će ta saradnja biti još bolja. Ovo je dobra prilika i za razgovor sa direktorima škola i da im se daju uputstva kako još više sredstava da privuku u naš grad – kazao je Janjić.\nOn je najavio i mogućnost projektovanja novog objekta za srednjoškolsko obrazovanje. U njemu bi bile smeštene dve ili tri srednje škole koje sada rade u posebnim zgradama.\nNa kraju posete upriličen je obilazak zrenjaninske Elektrotehničke i građevinske škole „Nikola Tesla“.\nTagovidruštvo Mihalj Njilaš prosveta škole\nOdbrana i bezbednost ponovo u školama nakon 27 godina pauze


Svet Autor:Vijesti11. apr. 202116:31\nSkupština Crne Gore neće u skorije vreme razmatrati predlog za razrešenje ministra pravde, ljudskih i manjinskih prava Vladimira Leposavića, što bi bio ozbiljan test za Vladu Zdravka Krivokapića.\nDok neki misle da bi ostavka Leposavića rešila veliki problem, iz Skupštine poručuju da postoji veliki broj akata koji su u proceduri mnogo pre pomenutog, a koji su veoma važni za život građana.\n“Tako da će se pomenuti akt razmatrati kad dođe red na njega i kad se stvore formalni preduslovi, ako pre toga ministar ne podnese ostavku, čime bi Skupština bila lišena rasprave i odlučivanja o predmetnom pitanju“, saopštili su iz Odeljenja za odnose sa javnošću Skupštine, odgovarajući na pitanja kada će biti zakazana sednica na kojoj će se razmatrati predlog za razrešenje Leposavića koji je podneo premijer Krivokapić zbog njegove izjave o Srebrenici.\nIz Skupštine dodaju da je održavanje bilo koje sednice prevashodno i na prvom mestu plod dogovora između parlamentarne većine, ali i opozicije.\n“Zbog stavova određenih poslaničkih klubova unutar parlamentarne većine i pregovora oko određenih zakonskih projekata, jasno je da je za održavanje sednice potrebno stvaranje ne samo formalnih, već i političkih preduslova“.\nSagovornici smatraju da bi ostavka Leposavića rešila veliki problem koji je nastao za ukupnu novu vlast, jer bi u slučaju da ga Skupština ne smeni ozbiljno bio uzdrman autoritet premijera.\nLider Demosa i poslanik Miodrag Lekić navodi da je anomalija u nastalom zapletu to što je Krivokapić pokrenuo pitanje smene Leposavića uz dosta zapaljiva javna obrazloženja, ne konsultujući parlamentarnu većinu.\n“Time je objektivno otvorio mogućnost da politički subjekti u parlamentu ne budu ne samo saglasni sa takvom odlukom, već i da ne glasaju premijerov predlog u parlamentu. Sa svim daljim posledicama”, rekao je Lekić.\nPolitički analitičar Dragiša Janjušević ocenio je da to pitanje produbljuje političku krizu baš zbog neuobičajne prakse da se ministar smenjuje parlamentarnom većinom, a ne konstatovanjem njegove ostavke.\n“Jer ako Skupština ne smeni ministra pravde, ozbiljno je uzdrman autoritet g. Krivokapića i neko može tumačiti da se na taj način glasalo o njegovom poverenju, odnosno o podrivanju njegovog autoriteta”, kaže Janjušević.\nKrivokapić je u utorak Skupštini dostavio predlog za razrešenje Leposavića zbog njegove izjave o Srebrenici. U obrazloženju je naveo da je javno delovanje ministra od izbora 4. decembra prošle godine odstupalo od zvaničnih stavova Vlade i Sporazuma lidera tri pobedničke koalicije iz septembra 2020. koji je bio programski osnov za formiranje Vlade.\nPodseća da je Leposavić, odgovarajući na poslaničko pitanje, relativizovao odluke Međunarodnog suda pravde i Međunarodnog krivičnog suda za bivšu Jugoslaviju, u kojima se tragični događaji u Srebrenici pravno kvalifikuju kao delo genocida.\nIz DF-a su rekli da neće glasati za smenu Leposavića, jer se takve stvari ne rešavaju bez dogovora i da će Krivokapić morati tražiti pomoć DPS-a, koji se ipak nije izjasnio da li će glasati za smenu. Ni Demokrate, kako je saopšteno iz te partije, neće glasati za smenu Leposavića ako to podrži DPS.\nIz Pokreta za promene upozorili su da će Krivokapić smeniti jednog ministra, ali neće moći da izabere novog.\nURA, SDP, SD, BS i albanske partije najavile su da će podržati smenu Leposavića.\nLeposavić je u četvrtak saopštio da neće podneti ostavku i da će obavljati dužnost dokle god mu Skupština daje poverenje.\nKaže da mu je namera bila da osvesti javni dijalog kako bi se prepoznala i uvažila patnja ostalih žrtava građanskog rata, s ciljem da se konačno sa tranzicione pravde pređe na istinsko pomirenje.\nPrema rečima Lekića, pretenzije da Vlada i parlamentarna većina ne moraju da se konsultuju i sarađuju su izražavale nečije ozbiljne praznine o pojmovima funkcionisanja političkog sistema, ili možda nedovoljno odmerene personalne ambicije.\n“Dakle, izostalo je stvaranje funkcionalnog sistema. Sada imamo legitimno pravo premijera Krivokapića da donese odluku o ostavci jednog ministra, uzgred nespornih pravnih referenci, a sa kojim dolazi u Vladu iz istog duhovnog ambijenta. Ali, ostaje pravo ministra Leposavića da ne prihvati ostavku, kao i pravo partija i poslanika da glasaju prema svojim političkim pogledima”, kaže Lekić.\nJanjušević kaže da bi se moglo sa sigurnošću tvrditi da to kako je ministar reagovao na zahtev premijera da podnese ostavku ne postoji u demokratskim i parlamentarnim praksama.\n“Prvenstveno, to nije uobičajno u pogledu demokratske kulture, kada neko ko vas je izabrao i predložio parlamentu traži vaš opoziv onda je potpuno uobičajno da udovoljite tome zahtevu bez obzira kakva je pozadina zahteva, jer se radi o činu kulture i pristojnosti, a tek onda o političkim odnosima i značenjima. Jer, zamislite apsurda da vlada zavisi od privatnog stava jednog ministra? Mislim da je to nezabeležena praksa. Nezabeležena je praksa da selektor jedne sportske reprezentacije pokuša izvesti iz igre jednog igrača, a da ovaj to ne želi”, kaže Janjušević.\nVreme će pokazati da li stav Leposavića ima političku podršku\nJanjušević kaže da je teško na osnovu dosadašnjih dešavanja izvesti zaključak o tome da li se radi o principijalnom stavu Leposavića ili to ima širi politički kontekst i podršku.\n“Vreme će pokazati. Ovo je bila reakcija premijera na račun izgovorenog privatnog stava koji je uzburkao i domaću i međunarodnu javnost, iako u prethodnim sazivima mnogi ministri nisu odgovarali za mnogo krupnije afere. Ali, ono što može biti značajno, nakon ovog iskustva, jeste uvesti principiijalan stav, pa čak i u kulturološkom smislu, jer privatni, ekspertski i naučni stavovi sa ministarskih pozicija proizvode ipak i pre svega političke posledice”, kaže on.\nKrivokapić je javno saopštio da na osnovu informacija koje ima, smatra da je reč o pokušaju rušenja Vlade iznutra.\n“Na tome rade mnogobrojni i predstavnici pojedinih vladajućih partija i DPS zdušno sa njegovim uvek prisutnim satelitima i još osećam pipke hobotnice koje ne možemo da odsečemo”, rekao je premijer na konferenciji za novinare u ponedjeljak, na kojoj je najavio smenu Leposavića.\nLekić navodi da su mnogi aspekti iz nastalog političkog događanja apsolutna novina i da je do 30. avgusta 2020. sistem vlasti funkcionisao ne na bazi podele vlasti, autonomnosti institucija i integriteta javnih ličnosti, već dominantno instrukcija šefa sa vrha piramide.\n“U tom periodu je neki ministar koji bi kršio pravne i moralne norme i bio predmet osude javnosti prolazio bez ostavke, dok bi oni sa nešto većim korupcionaškim skandalima zatim ulazili u uži kabinet, u neki oblik sigurne kuću, kod Đukanovića”, rekao je Krivokapić.\nLekić dodaje da se sadašnja situacija odvija prema demokratskim pravilima i procedurama, koliko god donosila nemale zaplete sa čak potencijalno krupnim političkim posledicama.\nCrna GoraMilo ĐukanovićSrebrenicaVladimir LeposavićZdravko Krivokapić


Pocela nova skolska godina na srpskim univerzitetima\nRacuni i ostalo\nPocetak skolske godine na univerzitetima u Srbiji, uz rasprave o teskom materijalnom polozaju, obelezili su studentski zahtevi da se jos jednom olaksa upis u narednu skolsku godinu, te povratak srpskih visokoskolskih institucija na Kosovo. Rasprave o novom zakonu o univerzitetu su za siru javnost ostale u drugom planu. Ipak, u Rektoratu Beogradskog univerziteta, sredinom oktobra odrzana je jos jedna rasprava o predlogu nacrta novog zakona o univerzitetu.\nGeneracija studenata koja je najveci deo svog visokoskolskog obrazovanja realizovala pod okriljem Zakona o univerzitetu iz 1998. godine, a zbog kojeg je svrgnuta vlast iz godine u godinu snizavala kriterijume za upis u narednu skolsku godinu, sada se suocila sa realnoscu, odnosno sa gomilom nepolozenih ispita iz prethodnog perioda, te nemogucim uslovima da se normalno upise sledeca skolska godina. Samo pokusaj da se primene normalni i uobicajeni kriterijumi za upis nove skolske godine potpuno je razotkrio koliko su studenti zapravo osteceni. Odjednom se pokazao stvarni gubitak ove generacije visokoskolaca. Gotovo neverovatno je zvucalo da se u normalnim okolnostima na zavrsne godine studija nema ko upisati. I sadasnje obrazovne vlasti nisu imale drugog izbora nego da dopuste upis prazne godine. Skolske godine u kojoj ce studenti imati sva prava kao da normalno studiraju, a u stvari ce nadoknadjivati izgubljeno. Prazna godina za drzavu zapravo znaci dodatne troskove i placanje vec jednom placenog. Koliko to kosta, kada su »drzavne« pare u pitanju, ovde jos uvek malo ko pita.\nJedan od neplacenih racuna prethodnog rezima su i studije na Pristinskom univerzitetu, koji je posle dve godine od izmestanja sa Kosova, pocetkom oktobra vracen u Pokrajinu, ovog puta u severni deo Kosovske Mitrovice. Studenti koji su prethodne dve godine studirali u Blacu, Vranju, Krusevcu... pokusali su i blokadama puteva da zaustave realizaciju ove politicke odluke. Rektorat kao simbol institucije je ipak vracen u Pokrajinu, a obavljen je i svecani prijem novih generacija. Onima koji ne zele da studiraju na ovom univerzitetu bice omoguceno da predju na neki od univerziteta u Srbiji. Pristinski univerzitet ostaje u korpusu politickih resenja za Kosovo.\nInicijatori svih ovih problema, koji sada u republickom parlamentu sede kao opozicija, jos uvek pokusavaju da ucine nesto. A to njihovo »nesto« narocito je delotvorno u opstruiranju rada Skupstine koja do sada nije izmenila najveci broj obecanih zakona, medju kojima je i akt o visokoskolskom obrazovanju. Obecan zakon o univerzitetu jos uvek nije usao u skupstinsku proceduru, a prema informacijama iz nadleznog ministarstva, jos uvek se ne zna kada ce, mada bi se to moglo desiti uskoro. Do sada je ponudjen nacrt prosao u vecini nadleznih skupstinskih odbora i uskoro bi mogao biti ponudjen Vladi. Javna rasprava na univerzitetima za ministarstvo je okoncana jos u junu. Koliko ce nove primedbe koje je sredinom oktobra dalo Nastavno-naucno vece BU usporiti ovaj posao tek cemo videti. Za sada zakon o univerzitetu nije u prvom planu.


Mesina: Novica je sjajan igrač\nTrener košarkaša Reala iz Madrida Etore Mesina izjavio je da Novica Veličković nije bio u njegovoj nemilosti, već da je Srbinu dao manji predah kako bi se vratio u staru formu nakon napora koje...\nVeličković ne ide kod Duleta\nMenadžer srpskog reprezentativca i člana KK Reala Iz Madrida Novice Veličkovića, Aleksandar Rašković, demantovao je natpise pojedinih beogradskih medija o prelasku krilnog centra u CSKA.\nCSKA želi Veličkovića\nMoskovski CSKA zainteresovan je za košarkaša Reala i srpskog reprezentativca Novicu Veličkovića, prenose španski mediji.\nVeličković: Ne znam zašto ne dobijam šansu\nKošarkaški reprezentativac Srbije Novica Veličković kaže da ne zna šta je razlog tome što na startu nove sezone na parketu provodi manje vremena nego lani.\nEL: Olimpijakos ubedljivo pobedio Reala\nKošarkaši Olimpijakosa pobedili su večeras u Pireju ekipu madridskog Reala 82:66 (17:17, 19:18, 26:21, 20:10) u meču prvog kola grupe B Evrolige.\nEL: Počinje potera za Barselonom\nUtakmicom između Olimpijakosa i madridskog Reala startuje nova sezone Evrolige, najkvalitetnijeg klupskog evropskog takmičenja.\nVeličković: Dolaze prave stvari sa Realom\nVeličković pristao na manju platu u Realu\nPartizan duplo bolji od timova sa A licencom\nPrema rezultatima ostvarenim u Evroligi u poslednje tri godine, košarkaši Partizana su deseti najuspešniji tim u Evropi i imaju skoro dvostruko više bodova od nekih ekipa sa A licencom.\nLima vodi Jarića u Milano\nDosadašnji košarkaš madridskog Reala Marko Jarić karijeru bi mogao da nastavi u Milanu zbog supruge Adrijane Lime, tvrdi "Gazeta delo sport".\nJarić napušta madridski Real\nKošarkaš madridskog Reala Srbin Marko Jarić dobio je dozvolu da u letnjem prelaznom roku promeni sredinu.\nVestionline, kosarka.rs 1 komentar\nReal želi Teodosića\nMadriđani žele MVP igrača Evrolige, ali vlasnici kluba iz Pireja, prebogata braća Angelopulos, učiniće sve da zadrže organizatora igre reprezentacije Srbije.


44 miliona Amerikanaca koristi „pozajmljene“ naloge na streaming servisima | PC Press\n44 miliona Amerikanaca koristi „pozajmljene“ naloge na streaming servisima\n7. maj 2020. 8. maj 2020. Branislav Bubanja\nVelika ponuda streaming servisa, uslovila je da mnogi od korisnika žele da gledaju sadržaje više od jednog provajdera. Međutim, plaćanje svakog od njih znači prilično veliki trošak na mesečnom nivou. Zato mnogi korisnici pribegavaju „pozajmljivanju“ naloga od prijatelja i rodbine koji legalno plaćaju određeni servis. Istraživanje koje je sprovedeno na tu temu pokazuje da ovom pribegava čak 44 miliona odraslih Amerikanaca, što je veliko povećanje u odnosu na prošlu godinu (34 miliona).\nPuno onih koji “pozajmljuju”\nS ozbriom da u SAD-u trenutno ima 142.5 miliona pretplatnika nekog streaming servisa, jasno je da postoji veliki broj gledalaca koji ih ne plaćaju. Interesantno je da streaming servisi ipak ne pribegavaju ukidanju takvih deljenih naloga, uprkos činjenici da mnogi od njih trpe direktan gubitak. Na primer, ako bi Netflix, kao najveći steraming servis, naplatio pretplatu od svakog korisnika koji ga gleda, generisao bi dodatnih oko 356 miliona dolara mesečno prihoda. Globalno, najveći streaming servisi generisali bi dodatnih 2.74 milijarde dolara kada bi bili u mogućnosti da naplate pretplatu od svakog korisnika.\nPročitajte i: Netflix testira feed za decu u TikTok stilu\nIpak, realnost je drugačija. Istraživanje je pokazalo da bi samo 47 procenata Netflix korisnika koji pozajmljuju naloge pristalo da plati pretplatu. Sledi Disney+ sa 41 procentom, Prime Video sa 38 procenta i Hulu sa 36 procenata korisnika koji bi pristali da sami plate pretplatu. Najveći broj korisnika pozajmljuje pristupne podatke od svojih rodittelja, kao i od rođaka i partnera. Zanimljivo je da postoji određen procenat korisnika koji koriste naloge svojih bivših partnera.\nIstraživanje je pokazalo da je najveće povećanje u pozajmljivanju naloga ostvareno u poslednjih nekoliko meseci, što je i logično ako se uzme u obzir da su ljudi uglavnom sedeli kući, u izolaciji, zbog pandemije korona virusa. Najveći rast ostvaren je u martu, kada je broj streaming gledalaca, u odnosu na isti period prošle godine porastao za čak 36 procenata.\nTagovi: Disney, Hulu, Netflix, pozajmjivanje naloga, Prime Video, streaming servisi\n← Kupci Samsung televizora dobijaju na poklon HBO GO\nVelika Britanija AI semaforima u borbu protiv zagađenja vazduha →


Japan izdvojio tri miliona dolara pomoći Mijanmaru\nJapanski ministar vanjskih poslova zatražio je u petak od mijanmarske civilne čelnice Aung San Suu Kyi da garantira siguran i dobrovoljan povratak Rohingya muslimana koji su pobjegli pred nasiljem u nemirnoj državi Rakhine.\nDok je ministar vanjskih poslova Taro Kono bio u posjeti Mijanmaru, japanska vlada je objavila grant od tri miliona dolara mijanmarskoj vladi kako bi joj pomogla u organiziranju povratka Rohingya.\nMijanmar i Bangladeš potpisali su sporazum o repartijaciji Rohingya izbjeglica 23. studenog, a Mijanmar je tada objavio da će pokrenuti proces povratka 23. siječnja. Točne brojke povratnika još su nepoznate.\n- Odlučili smo da pružimo pomoć u reakciji na sporazum između Mijanmara i Bangladeša, i ona predstavlja međunarodnu poruku podrške kako bi se povratak mogao organizirati na primjeren i brz način - navodi službenik ministarstva vanjskih poslova Shinobu Yamaguchi u izjavi za javnost.\nViše od 650.000 Rohingya prešlo je u susjedni Bangladeš kako bi pobjegli pred brutalnom kampanjom snaga sigurnosti koje su optuživane za sistematska zlostavljanja koja su prerasla u etničko čišćenje.\nKono je također uzjavio da Japan planira dati dodatnih 20 miliona dolara pomoći na poboljšanju humanitarne situacije i razvoja u državi Rakhine.\n- Novac će biti pravovremeno isplaćen na osnovu napretka u repatrijaciji - izjavio je Yamaguchi.


De Filipis : Proizvodnja Fiat Punta pocinje u martu | Auto Vesti | Automobilizam\nDe Filipis : Proizvodnja Fiat Punta pocinje u martu\nGeneralni direktor “Fijat automobili Srbija” potvrdio da ce proizvodnja “fijat punta” poceti u martu, kako je planirano. Sindikat ipak zabrinut zbog moguceg odlaganja primene ugovora.\nGeneralni direktor preduzeca “Fijat automobili Srbija” Djovani de Filipis potvrdio je za RTS da ce proizvodnja automobila “fijat punto” poceti u martu, kao što je i bilo najavljeno.\nMedjutim, zbog svetske finansijske krize, realizacija dela dugorocnih investicija bice nešto usporenija, rekao je De Filipis na skupu koji se u Rimu održava povodom 130 godina diplomatskih odnosa Italije i Srbije.\nProizvodnja automobila u Srbiji je deo globalnog plana jer treba da pokrije balkansko i rusko tržište, precizirao je De Filipis.\nO ulaganjima u Srbiju govorili su i ministar za trgovinu Slobodan Milosavljevic i italijanski državni sekretar za spoljnu trgovinu Adolfo Urso.\n“Zahvaljujuci velikom projektu “Fijata”, ali i italijanskim kooperativnim firmama koje ce u sledecem broju dolaziti u Srbiju ocekujemo znacajno povecanje spoljnotrgovinske razmene dve zemlje koje je i sada na visokom nivou, zakljucio je Urso.\nA da “Fijat” ozbiljno misli i zaokružuje svoje prisustvo u Srbiji potvrdjuje i podatak da ce do kraja februara u Beogradu otvoriti svoj Pres centar.\nI gradonacelnik Kragujevca Veroljub Stevanovic tvrdi da “Fijat” nije odustao od ulaganja u “Zastavu”.\nStevanovic smatra da nije iskljuceno da se odloži pocetak proizvodnje novog modela “fijata”. Najavio je da ce rukovodstvo “Zastave” i sindikati o tome razgovarati u petak.\nPredsednik Samostalnog sindikata Zastava automobila Zoran Mihajlovic ocenio je ranije danas da bi odlaganje primene ugovora sa Fijatom bilo veoma ozbiljan problem za tu fabriku i 133 kooperentske firme.\nMihajlovic je agenciji Beta rekao da sindikat i menadžment “Zastave” ocekuju od najviših funkcionera i strucnog tima objašnjenje o tome šta “Fijat” namerava da radi u Srbiji ove godine, kao i jasne instrukcije kako da se prevazicu problemi.\n“Sindikat je od gradonacelnika Kragujevca Veroljuba Stevanovica dobio uveravanja da ce u ponedeljak, 26. januara biti održan sastanak sa predstavnicim Ministarstva ekonomije i regionalnog razvoja”, rekao je Mihajlovic.\nPrema saznanjima sindikata, postoji objektivna mogucnost da se obnovi proizvodnja juga, u roku od mesec dana, kao i proizvodnja lotova za Egipat.\n“U igri je i proizvodnja vozila opel astra klasik, ali pod uslovom da se odustane od smanjenja carina sa 20 na 10 odsto”, rekao je Mihajlovic.\nIpak, savetnik u Agenciji za privatizaciju Srbije Aleksandar Ljubic kaže da ce svi elementi ugovora Srbije i “Fijata” biti realizovani u predvidjenim rokovima i da odlaganja proizvodnje “Punta” nece biti.


U Mediteran ulažu 13 miliona, završetak radova na ljeto 2025. – Bankar.me\nU novi izgled i funkcije hotela Mediteran u Ulcinju biće uloženo 13 miliona eura do kraja aprila 2025. godine, precizira se u Sporazumu o regulisanju međusobnih odnosa Vlade i kupca tog objekta, kompanije Bećović Mangement Group američkog biznismena ulcinjskih korijena Isa Bećovića. Pored toga što je iznos manji od prvobitno najavljenog, kupac nema ni obavezu dostavljanja bankarske garancije. Na ovaj način se nastavlja praksa bagatelisanja turističkih potencijala Crne Gore, na koju su investitori, očigledno, s razlogom navikli.\nRiječ je o nastavku dugoočekivane priče o starom hotelu na izuzetno atraktivnoj lokaciji iznad Male plaže, a s pogledom na Stari grad. Naime, međunarodni tender za prodaju hotela raspisalo je Hotelsko-turističko preduzeće Ulcinjska rivijera 2004. godine, koje je tada bilo u stečaju. Nakon sprovedene procedure, ugovor je u aprilu 2005. potpisan sa Bećović Management Company, te dopunjen s dva aneksa tokom 2006. godine.\nPrema dostupnim informacijama, Bećović je Mediteran svojevremeno platio 940.000 eura. Stekao je pravo svojine na 17.702 kvadratna metra zemljišta sa 11 objekata koji pripadaju hotelu. Međutim, sve je ostalo praktično u istom stanju do 2017. godine kada je urađeno renoviranje, a hotel dobio kategoriju tri zvjezdice. Razlog je kašnjenje usvajanja planske dokumentacije, koja je stupila na snagu tek u martu 2018. godine. Prethodna vlada je, ipak, u maju prošle godine odlučila da raskine ugovor sa Bećovićevom kompanijom, ali do toga zvanično nikada nije došlo. U novim dokumentima se zato navodi da su aktuelna Vlada i kupac Mediterana saglasni kako su se „od potpisivanja Ugovora pa do danas značajno promijenile društvene okolnosti, koje su djelimično uticale na to da ni jedna ni druga strana nisu bile u stanju da realizuju svoje ugovorne obaveze“, pa se stanje, praktično, vratilo na početak.\nOnda je potpredsjednik Vlade Dritan Abazović „uzeo stvari u svoje ruke“ i ljetos sa Bećovićem dogovorio nastavak radova. Kako je istaknuto, nakon njihovog susreta 27. jula, načelno je dogovoreno da se sa rekonstrukcijom i izgradnjom novog dijela hotela Mediteran krene nakon završetka ljetnje turističke sezone.\n„Bećović je upoznao Abazovića sa planiranom investicijom vrijednom između 15 i 20 miliona eura i kazao da Bećović Menagment Group ima ambiciju da hotel Mediteran dostigne standard četiri plus (4+) zvjezdice“, naveli su tada iz kabineta potpredsjednika Vlade i dodali kako je Abazović „dobio garancije od Bećovića da će se kroz tri godine u Ulcinju realizovati investicija vrijedna više od 15 miliona eura“.\nTako je kupac 7. septembra Vladi uputio zvanično Pismo o namjeri u kome je iznio i plan budućeg ulaganja. Prema njemu, Bećovićeva kompanija će od 30. aprila 2022. do kraja te godine uložiti tri miliona, a zatim će tokom 2023. investirati još pet miliona eura, koliko je najavljeno i za period tokom 2024. i prva četiri mjeseca 2025. godine. Konačna dinamika ulaganja biće poznata nakon završetka glavnog projekta, koju je kupac Mediterana dužan da dostavi do kraja aprila naredne godine.\n„Kao sastavni dio investicionog i dinamičkog plana, kupac se ovim putem obavezuje da dostavi i dokaz o obezbijeđenosti sredstava za realizaciju obaveza“, stoji u Vladinom dokumentu, ali se navodi i da je investitor oslobođen dostavljanja bankarske garancije, što je bilo definisano prvobitnim ugovorom.\nNo, kako bi koliko-toliko osigurala da će se sa Mediteranom nakon 16 godina ipak nešto konkretno dešavati, Vlada je odlučila da šalje kontrolore koji će na godišnjem nivou sačinjavati izvještaj o situaciji na terenu, dok će Bećović Management Company imati obavezu da dostavlja polugodišnji izvještaj o izvršenim radovima. U slučaju da realizacija kasni, investitor ima čak pola godine da ispravi nepravilnosti, kada ga očekuje nova kontrola. Ako to ne uspije, može doći i do raskida ugovora. U tom slučaju se imovina vraća HTP Ulcinjska rivijera, a kompaniji Bećovića pripada 80 odsto uloženih sredstava umanjenih za 1,223 miliona eura za naknadu štete zbog oslobađanja obaveze dostavljanja garancije.\nPrevious Naslovne strane dnevnih novina za 6. oktobar\nSljedeći Unija poslodavaca podržala plan reforme zarade


Zabrinutost zbog okončanja operacije Naše more | AzilSrbija\nPočetna / PRESS / DRUGI PIŠU / Zabrinutost zbog okončanja operacije Naše more\n„Svi su bili užasnuti velikim brojem izgubljenih života u blizini Lampeduze prošle godine. Italija je napravila iskorak u pokušaju da reši taj problem. Sada je operacija Naše more na kraju svog mandata i delovanja. Izbeglice, od čega mnogi koji beže od rata u Siriji i represivnog režima u Eritreji, suočavaju se sa teškoćom da ostanu u Libiji u kojoj vlada haos i bezvlašće, a ujedno nemaju alternativni put da stignu do bezbednog utočišta na legalan i siguran način. Ukoliko se operacija Naše more okonča i ne bude zamenjena sa dobro opremljenim timovima i operacijom u čijoj je prioritetnoj nadležnosti da spašava živote ljudi, doći će do povećanog broja stradalih migranata u pokušaju da dođu do evropske obale. Napor evropskih zemalja da reše ovo pitanje je neophodan ukoliko članice Evropske unije žele da smenje broj stradalih u Mediteranu” izjavio je Michael Diedring, generalni sekretar ECRE.\n„Okončanje operacije Naše more bez organizovanja zamene u vidu dobro opremljenog i osposobljenog tima za potragu i spasilačke aktivnosti Evropske unije dovešće mnogo veći broj ljudi u rizik. Težimo da održimo visok nivo aktivnosti spasavanja izbeglica i migranata koji pokušavaju da pronađu sigurnost i dođu do evropskih obala. Takođe, moramo da povećamo legalne alternative na koji migranti dolaze do evrope i na taj način umanjimo opasnosti kojima se izlažu tokom opasnih i rizičnih putovanja i na kojima su često prepušteni u ruke krijumčara” rekao je Vincent Cochetel, direktor UNHCR-a za Evropu.\nPrethodno Ne širite paniku, ilegalni migranti u Zaječaru nemaju simptome ebole\nSledeće Sramno ponašanje Mesne zajednice Bogovađa


Saradnja sa bankama | EU Build - Ostvarujemo vaše odluke\nObezbeđivanje kredita ili nekog drugog oblika finansiranja od strane banaka obično zahteva pripremu obimne i složene dokumentacije, po pravilima koji nisu uvek jasna. Kada banka jednom odobri finansiranje, ona traži česte i detaljne izveštaje i procene, da bi izfinansirala projekat do kraja.\nEU Build ima dugogodišnje iskustvo u saradnji sa bankama i u pripremi dokumentacije po njihovim pravilima. Na osnovu tog iskustva, EU Build je zvaničan „Lending Supervisor“ Raiffeisen banke.\nMi vam možemo pomoći da dokumentaciju koju banke traže pripremite brzo, efikasno i na način koji će vam maksimalno smanjiti troškove saradnje sa bankama.\nNaše iskustvo u upravljanju investicionim projektima nam omogućava da na samom početku rada sagledamo realne rizike kojima je investitor izložen i tokom pregovora sa bankom značajnom smanjimo verovatnoću neuspeha.\nNaše iskustvo u saradnji sa bankama nam omogućava da sagledamo stvarne potrebe i ograničenja banaka, tako da tokom pregovora o finansiranju možemo predložiti rešenje koja vam najviše odgovara a u skladu je sa običajima i poslovnom politikom banke.


Automatizovana Toyota na evropskim putevima\nToyota Motor Europe (TME) objavljuje da započinje automatizovanu vožnju (AD) na javnim putevima u Evropi. Nakon uspešnih simulacija i ispitivanja na zatvorenim stazama, TME sada izlaže svoje interno razvijene AD sisteme stvarnim gradskim uslovima: u živom gradskom jezgru Bruxellesa. U srcu evropskih institucija, jedan Lexus LS voziće neprestano nepromenljivom rutom sledećih 13 meseci.\n• Automatizovani automobil sa sigurnosnim vozačem voziće po gradskom središtu Bruxellesa\n• Svrha je proučavanje uticaja različitog ljudskog ponašanja na automatizovane sisteme vožnje\n• Nakon uspešnih vožnji u Japanu i SAD, razumevanju sistema dodaju se i evropski uslovi.\nGerald Killmann, potpredsednik za istraživanje i razvoj u TME: „Unutar Toyote globalno, TME Centar za istraživanje i razvoj u Bruxellesu je Regionalni centar za računarski vid: omogućavajući računarima da „vide“ i „razumeju“ svoju okolinu. Glavni cilj ovog pilot projekta je proučavanje složenog i nepredvidljivog ljudskog ponašanja i njegovog uticaja na zahteve sistema automatizovane vožnje. Toyotin krajnji cilj je potpuno izbegavanje žrtava u saobraćajnim nesrećama.\nZbog toga je ključno da se shvati ljudsko ponašanje kako bi sistem mogao da odgovori na složenost i raznolikost stanovništva urbanog okruženja kao što je Bruxelles, evropska prestonica u kojoj žive građani 184 različite države. Nakon uspešnih ispitivanja na javnim putevima u Japanu i SAD, razumevanju sistemaa sada dodajemo i evropske uslove.“\nChristophe Vanoerbeek, Brussels Mobility: „Regija Bruxelles-Capitale, a posebno Brussels Mobility, posvećena je vodećoj ulozi u pionirskoj tehnologiji u pogledu automatizovanih vozila. Svesni smo potencijala ove tehnologije kao rešenja za urbanu mobilnost, pri čemu bezbednost ima prioritet. Ova potvrda vidi se u našem novom glavnom planu regionalne mobilnosti, nazvanom Good Move, jednoj od 50 akcija koje smo pokrenuli kako bismo našu viziju pretočili u stvarnost: predviđanje automatizacije vozila.\nNaša ambiciozna strateška studija o prelasku na automatizovana vozila navodi nužne korake za čvrst okvir i pozitivan razvoj automatizovanih vozila. Mislim da možemo da budemo ponosni što su naš grad i Regija laboratorija za ovu vrstu pionirskih rešenja mobilnosti. Svakako ohrabrujemo inovacije u mobilnosti i to je prepoznato i na međunarodnom nivou.”\nEksperimentalni Lexus LS je automobil iz redovne, serijske proizvodnje i voziće se na običnim, otvorenim putevima. Jedina razlika je paket senzora postavljen na krov, koji uključuje LIDAR, radare, kamere i sistem određivanja položaja velike preciznosti. U automobilu nalaziće se sigurnosni vozač, koji može u bilo kom trenutku da interveniše i da zaobiđe upravljački sidtem AD automobila, kao i operater koji će dq nadgleda čitqv sistem. Toyota izlazi ovim automobilom na otvorene puteve nakon meseci temeljnih priprema automobila: provere AD sistema, obuke vozača, analize rute i pregovora s vlastima radi dobijanja nužnih dozvola.\nOvo istraživanje povezano je s Toyotinom globalnom vizijom stvaranja sigurne i sve bolje mobilnosti za sve. Toyota vidi vezu između vozača i automobila kao saigrača koji sarađuju, pristup mobilnosti nazvan „Mobility Teammate Concept“ (Koncept saigrača u mobilnosti. U cilju realizacije bezbednije i pristupačnije mobilnosti Toyota paralelno radi na dva različita modela automatizovane vožnje: Guardian (čuvar) i Chauffeur (vozač). Dok razvija ove pionirske tehnologije, Toyota istovremeno populariše bezbednosne funkcije na dostupan način, za čitavu paletu svojih automobila. Toyota oprema sve svoje nove automobile naprednim sistemima za pomoć u vožnji (ADAS), nazvanim Toyota Safety Sense i Lexus Safety System+2 .\nOvaj automatizovani automobil koristiće se i za prikupljanje podataka u sklopu Toyotinog učestvovanja u evropskom projektu L3Pilot, zajedno s 34 druga partnera, uključujući najveće proizvođače automobila, dobavljače u automobilskoj industriji, istraživačke institute i javna tela. L3Pilot je četvorogodišnji evropski projekat pokrenut 2017. godine, a delimično ga finansira Evropska komisija.\nOvaj projekt utire put za terenska ispitivanja AD sistema većih razmera koja će obuhvatati oko 1.000 vozača u 100 automobila, u 10 zemalja u Evropi. U okviru ovog projekta, TME koncentrisaće se na istraživanje ponašanja stranaka i bezbedno delovanje sistema u složenim i različitim urbanim okruženjima.


Gregor Glas ,,Spreman sam da pomognem ekipi i pružim maksimum za Dinamik'' - BC Dynamic VIP PAY\nGregor Glas ,,Spreman sam da pomognem ekipi i pružim maksimum za Dinamik”\nBC Dynamic VIP PAY > News > Gregor Glas ,,Spreman sam da pomognem ekipi i pružim maksimum za Dinamik”\nGregor Glas: “Spreman sam da pomognem ekipi i pružim maksimum za Dinamik”\nGregor Glas, 198cm visoki igrač Košarkaškog kluba Dinamik VipPay, rodom iz Slovenije, jedan je od oslonaca ekipe sa Dorćola. Pre samog dolaska u Srbiju i Beograd, Glas ističe da nije oduvek bio zainteresovan za sport kojim se danas bavi. U prošlosti, Gregoru košarka nije uvek bila na prvom mestu, već je to bio potpuno igrački suprotan sport – fudbal.\n“Sa šest godina sam najpre trenirao fudbal, tačnije do dvanaeste godine i jedan od glavnih razloga prelaska na košarku jeste podsticaj brata i rođaka. Tada sam shvatio da mi košarka više igrački odgovara” – priseća se Glas.\nKao prvi klub u kom je Gregor Glas stekao igračko iskustvo, bio je KK Krško iz Slovenije. Posle Krška, Glas prelazi u KK Koper Primorska, poznatiji samo kao Primorska i tu igra do svoje petnaeste godine. Nedugo zatim, tačnije posle tri godine provedene u Primorskoj, Glas dolazi u beogradski Dinamik i vremenom postaje jedan od lidera ekipe sa Dorćola.\n“Sa 15 godina sam prešao u Primorsku i posle tri godine provedene tamo, tačnije sa tada mojih 18, na podsticaj trenera Mira Alilovića sam došao u Dinamik” – kaže Glas.\nPromena sredine i saigrača su na Gregora uticale pozitivno, toliko da je danas uz pomoć njih jedan od lidera ekipe na terenu.\n“Mislim da je promena grada dosta uticala na mene jer mi je pomogla da sazrim i kao čovek i kao košarkaš. Što se tiče saigrača, oni su tu bili samo da me podrže i pruže podršku” – kaže Glas\nSadašnji trener seniora KK Dinamik VipPay, Miro Alilović, bio je jedan od ključnih ljudi u Glasovom prelasku na Dorćol. Naime, on je Gregoru otvorio put ka Beogradu i uz njegovu pomoć, Glas je stigao u Dinamik i postao deo prve petorke seniora. Kao neko ko je takođe na predlog trenera Alilovića došao u Beograd, bio je i Gregorov saigrač – Saša Ciani.\n“Miro Alilović je sigurno taj koji je najviše zaslužan za moj dolazak u Beograd. Najpre je bio trener juniora u Primorskoj, i kasnije, nas dvojica smo se zajedno preselili u Beograd i ostali u Dinamiku. Brzo posle nas je stigao i moj saigrač Ciani” – kaže Glas.\nRazvijanje i napredak mladih igrača je ono što se neguje u Košarkaškom klubu Dinamik Vip Pay. Prednost da igrač od 17 ili 18 godina započne utakmicu u dresu seniora je ozbiljan korak dalje u košarkaškom usavršavanju. Takva “kultura” kluba je ono što je Gregoru Glasu bilo najvažnije prilikom dolaska u Beograd.\n“Bilo mi je važno da pređem negde gde ću dobiti priliku za igru, a da budu dobri uslovi za rad i to je glavni razlog mog odabira Dinamika” – kaže Glas.\nKao jedan od glavnih igrača, zajedno sa saigračem Mertom Akaiem, koji je trenutno nije u mogućnosti da igra zbog povrede, Glas je pokretao igru na terenu. Sada, kad Akai ne igra, uloga lidera ekipe spala je na talentovanog Slovenca. Kako se nosi sa datom ulogom, svedoči statistika koju Glas postiže.\n“Sve više i više osećam odgovornost pri svakom šutu. Trenutno mi je prioritet da što više naučim i nađem balans između kreacije igre i napada i nadam se da ću napredovati u tome” – kaže Glas.\nRazlike košarke kao igre u Srbiji i u Sloveniji nisu znatno velike. Stil igre i brzina na terenu su veoma slični. Kako se Gregor Glas prilagodio uslovima u klubu i igri u Dinamiku, svedoči sledeća rečenica:\n“U Dinamiku se više radi sa mladim igračima, koji su prioritet. Ako gledamo košarkaški, veoma je slična igra i nivo košarke, ali najznačajniju razliku prave mladi igrači, koji su ciljana grupa”.\nŠta zapravo znači biti lider ekipe u nekom sportu? Kako mora da izgleda i koje sposobnosti ima neko ko je predvodnik ekipe? Kao trenutni lider ekipe u Dinamiku, Glas otkriva njegovu tajnu uspeha i daje jasan odgovor:\n“Lider ekipe mora da ima dobru komunikaciju sa saigračima, mora pravilno da vodi ekipu. Iako smo bili više uspešni dok je Mert igrao sa nama, ne mislim da nisam sposoban da budem lider ekipe i trudim se da uvek budem tu za saigrače, kako na, tako i van terena” – kaže Glas.\nKada pominjemo reprezentaciju, Gregor Glas bi mogao da se pohvali učešćem u svakoj od selekcija reprezentacije. Zajedno sa saigračima reprezentacije do 18 godina, odnosno U18, osvojio je treće mesto na Evropskom prvenstvu u Grčkoj. Taj uspeh reprezentacije, Glas izdvaja kao najznačajniji u njegovoj dosadašnjoj karijeri.\n“Na meni je da probam da naučim što više i nadam se da ću radom i trudom zalužiti poziv A reprezentacije Slovenije, iako je sada još uvek rano” – podvlači glas


Merkel: Evropa da se pripremi za realnost u kojoj SAD više nije svetska sila – Zavera\nMerkel: Evropa da se pripremi za realnost u kojoj SAD više nije svetska sila\nZTP 30. juna 2020.\t0 Komentara\n“Amerika bi se mogla dobrovoljno odreći svog statusa svetske sile, a Evropljani se moraju pripremiti za takvu situaciju, uključujući i pojačavanje svojih vojnih snaga”, upozorila je nemačka kancelarka.\nEvropske nacije moraju „da ponosu veći teret nego za vreme hladnog rata“ u pogledu troškova odbrane, rekla je Merkel, jer ne mogu pretpostaviti da će SAD biti tu da ih zaštite.\n“Odrastali smo sa svešću da Sjedinjene Države žele da budu svetska sila. Ukoliko bi SAD sada odlučile da se povuku iz te uloge, to bi moralo ozbiljno da nas zabrine“, rekla je Merkel u intervjuu objavljenom u šest evropskih listova.\nNemačka kancelarka je uskratila podršku osnivanju zajedničkih vojnih snaga EU, dok se za istu ideju zalagao francuski predsednik Emanuel Makron. Prednost je i dalje videla na strani NATO snaga, naročito zajedničkog nuklearnog kišobrana, a u svetlu rastućih azijskih sila, Kine i Indije.\nFrancuski lider ima mnogo skeptičniji odnos prema transatlanstkom vojnom savezu. Prošle godine je izjavio da je NATO „moždano mrtav“.\nMerkel se požalila na sve veću sebičnost među nacijama, što je, kako je rekla, u suprotnosti sa objedinjenim odgovorom na finansijsku krizu iz 2008. godine. „Ovih dana moramo učiniti sve što je u našoj moći kako bismo sprečili dalje posrtanje u protekcionizam“, dodala je.\nProtekcionistički pristup je u srži spoljne politike Trampove administracije. Pod Trampom, Vašington je snažno zahtevao reviziju trgovinskih sporazuma, koje je američki predsednik smatrao nepovoljnim za svoju zemlju. Takođe je pojačao kritike na račun evropskih NATO članica zbog nedovoljnog učešća u vojnim budžetima, nazivajući ih parazitima. Takođe, američka administracija je za prioritet postavila konfrontaciju sa Kinom na svim frontovima, podižući pritisak na druge zemlje da obustave saradnju sa Pekingom.\nGovoreći o Kini, Merkel je rekla da njen uspon „pokazuje da čak i nedemokratska država može biti ekonomski uspešna, što je glavni izazov za naše liberalne demokratije.“ Ovaj slučaj i ostali posthladnoratovski procesi, od pojave islamističke terorističke pretnje do razočaravajućih rezultata Arapskog proleća, predstavljaju ozbiljnu brigu za branioce liberalnih vrednosti.\nAli čini se da Merkel okleva da se pridruži SAD-u i krene u veliku konfrontaciju sa Kinom, rekavši da je novostečena moć Pekinga stvarnost sa kojom druge države moraju da nauče da žive.\n„Kina je postala globalni igrač. To nas čini partnerima u ekonomskoj saradnji i borbi protiv klimatskih promena, ali i konkurentima sa veoma različitim političkim sistemima“, rekla je ona.\nIsto važi i za Rusiju, državu koju SAD vide kao svog drugog strateškog rivala. Uprkos svim problemima njihovih bilateralnih odnosa, Berlin mora da ostane u dobrim odnosima sa Moskvom. „U zemljama poput Sirije i Libije, koje su u neposrednom evropskom susedstvu, ruski strateški uticaj je veliki“, objasnila je Merkel, „zato ću i dalje težiti saradnji.“\nTagovi:Tramp, Merkel, NATO, EU, Kina, Rusija\n„Pustinjska hajka”: Akcija protiv pakistanske službe u Indiji


Vraneš je posebno iznenađen neočekivanim porazom Ane Ivanović, koja je prošle godine dogurala do četvrtfinala prvog gren slema u sezoni.\n"Ana je imala odličnu sezonu, igrama u Brizbejnu najavila je da se od nje može očekivati dobar rezultat i eventualno osvajanje Melburna. Ovo je defintivno hladan tuš za nju i sve nas koji pratimo tenis. Prvi set je odigrala odlično, posle je pala, nije pružila maksimum, jednostavno nije bila to ona Ana koju svi poznajemo", rekao je Vraneš.\nOn je dodao da su mečevi Bojane Jovanovski i Aleksandre Krunić mogli da se drugačije završe, dok je Jelena Janković pokazala da se ne nalazi u najboljoj formi.\nBivši selektor Srbije smatra da izabranice Tatjane Ječmenice neće imati nimalo lak posao na mečevima Evro-afričke zone u Budimpešti.\n"Evro-afička zona nije lako i naivno takmičenje, našu reprezentaciju očekuje težak posao s obzirom na sastav u kojem nastupamo, jer svako svakog može da pobedi", poručio je Vraneš.\nVraneš je selektor FED kup tima bio od 2007. do polovine 2014. godine, najveći uspeh ostvario je 2012. godine kada je Srbija poražena u finalu od Češke, a smenjen je samo godinu i po kasnije nakon pet uzastopnih poraza i ispadanja u Evro-africku zonu.


NAJBIZARNIJI OBIČAJI SRBA ZA KOJE MALO KO ZNA! Po selima orgije pod maskama, zapanjiće vas šta se obavezno radilo kad neko UMRE – ŠOKANTNO! – Pozitiv Media\nMnogo zanimljivu temu vam donosimu u nastavku, a radi se o tome da se prije mnogo godina, u najruralnijim sredina, da su se pratili običaji, koji baš i nisu svima toliko bili poznati, ali su se itekako pratili, pa se vjeruje da se čak i dan danas negdje oni i dalje poštuju. Srpska kultura inače je prepuna raznih običaja, a nove generacije koje dolaze, slabo da za neke od njih znaju.\nObičaji koji se odnose na muško-ženske odnose su uvijek bili najzanimljiviji,a vjerovali ili ne za neke od njih, danas bi se moglo ići i na sud. Mnogožensto je običaj koji podrazumjeva da muškarac ima pravo da se oženi sa više žena, a ovi običaji praktikovali su se u Vojvodini i to u prvoj polovini 28.vijeka. Iako je ovaj običaj protiv zakona bio, ipak se praktikovao, a oni koji su bili otkriveni za to su bili i kažnjavani. Jedan od najbizarnijih običaja bio je strndžanje, koje inače predstavlja milovanje, ljubljenje, maženje između mladića koji nisu u vezi.\nOvo se najviše upražnjavalo u Negotinskoj krajini, a tada su stanovnci nekog vlaškog sela našla u pećini u kojoj je gorjela vatra, pa bi se svi ljubili i dodirivali. Tako su sve devojke isprobale sve muškarce i obrnuto, i svi bi nosili maske, a partneri bi se mijenjali do iznemoglosti. Sljedeći običaj je levirat, koji je predstavljaju bračnu zajednicu koja se sklapa sa bratom svog preminulog supruga. Ovaj običaj kao u slučaju sororata, praktikovao se ukoliko žena ili muškarac nisu imali potomke sa preminulim partnerom. Ostatak teksta pročitajte ovde.


EU traži od Kine da smanji proizvodnju čelika - M-Kvadrat\nEU traži od Kine da smanji proizvodnju čelika\nLideri zemalja članica EU sastali su se u Briselu da bi izvršili pritisak na Kinu da smanji proizvodnju čelika, kako bi se sprečilo zatvaranje fabrika i otpuštanje radnika u Evropi.\nFrancuski ministar privrede Emanuel Makron rekao je na konferenciji za novinare u Brižu da “Kina mora da shvati da EU nije varijabla za usklađivanje tokova na svjetskom tržištu”.\nMakron će zajedno sa evropskim, američkim, indijskim i kineskim zvaničnicima i predstavnicima Evropske komisije i Svjetske trgovinske organizacije učestvovati na forumu u Briselu pod okriljem Organizacije za ekonomsku saradnju i razvoj.\n– Kina krši zakone globalnog tržišta subvencionisanjem proizvodnje čelika, što dovodi do pada cijene i uništavanja evropskih proizvodnih kapaciteta, što je nedopustivo – rekao je Makron.\nBritanski državni sekretar za kompanije Sadžid Džavid ocijenio je da je prekomjerna proizvodnja čelika ozbiljan problem koji nije moguće brzo riješiti.\nIndijski gigant “Tata Steel” prije nedjelju dana je zbog lošeg poslovanja prodao jednu od svojih fabrika u Velikoj Britaniji.\nKinu, koja je najveći svjetski proizvođač čelika, konkurenti na tržištu optužuju da prekomjernom proizvodnjom utiče na pad cijena.\nGeneralna sekretarka Organizacije za ekonomsku saradnju i razvoj Mari Kiviniemi izrazila je nadu da će učesnici foruma postići sporazum koji će doprinijeti poboljšanju situacije na tržištu čelika.\nEvropska komesarka za trgovinu Sesilija Malstrem ocijenila je u govoru na simpozijumu Organizacije za ekonomsku saradnju i razvoj da je ograničavanje prekomjerne proizvodnje čelika presudno za opstanak mnogih kompanija.\nKineska agencija Nova Kina navela je u komentaru da svijetu nije potreban globalni tržišni rat i da se problemi ne mogu rješavati međusobnim optužbama i zaštitom protekcionizma, koji je glavni uzrok otpuštanja radnika.\nPrethodni članakIzabran izvođač radova za most kod Svilaja\nNaredni članakU BiH potrebno 50 dozvola u postupku izgradnje energetskih objekata


Da li na račun BiH stizu milioni za migrante, kojima se poslije gubi trag – Glas Krajine | Informativni portal\nYou are at:Home»BiH»Da li na račun BiH stizu milioni za migrante, kojima se poslije gubi trag\nDa li na račun BiH stizu milioni za migrante, kojima se poslije gubi trag\nDalje se navodi kako je Denis Zvizdić, predsjedavajući Savjeta ministara prije nekoliko dana rekao da “nijedan donirani evro za suočavanje sa migrantskom krizom nije prošao putem Ministarstva finansija i trezora BiH”. Rekao je i da su ta sredstva raspoređivana putem međunarodnih organizacija te da se radi o iznosu od šest miliona evra. No, nije tačna Zvizdićeva tvrdnja da su sva sredstva išla preko stranih organizacija, jer su iz Ministarstva finansija i trezora BiH za “Avaz” potvrdili da je u avgustu prošle godine Češka uplatila 1,8 miliona KM na ime pomoći migrantima, a primalac je bilo Ministarstvo bezbjednosti.\nMemorandum o razumijevanju 7. avgusta 2018. godine potpisao je ministar sigurnosti BiH Dragan Mektić i ambasador Češke Republike u BiH J. Skalník. Ovaj poklon će se koristiti za nabavku unaprijed određene tehničke opreme granične policije Bosne i Hercegovine, kao što su bespilotne letjelice, infracrvene kamere, uređaji za posmatranje, kamere za izviđanje, i sl., stoji na zvaničnoj stranici Ambasade Češke Republike.\nPrevious ArticleNiko u BiH neće da uzgaja kornišone\nNext Article Srbija na nogama: Vučić najavio priznanje Kosova!


POLUFINALE SVETSKE GRUPE DEJVIS KUPA 2013. SRBIJA - KANADA (13 - 15. septembar, KOMBANK ARENA) // Vesti // Teniski Savez Srbije\nPOLUFINALE SVETSKE GRUPE DEJVIS KUPA 2013. SRBIJA - KANADA (13 - 15. septembar, KOMBANK ARENA)\nDatum objave: 28.08.2013. // Kategorija: Vesti\nPolufinalnale Svetske grupe Davis cup takmičenja 2013. Srbija - Kanada na programu je od 13. do 15. septembra 2013. u Beogradu - Kombank Arena\nPrvi dan takmičenja (13. septembar) igraju se dva singl meča, prvi počinje u 16.00 časova, drugi odmah po završetku prvog.\nDrugi dan takmičenja (14. septembar) igra se dubl meč koji počinje u 16 časova.\nTreći dan takmičenja (15. septembar) igraju se dva singl meča. Prvi singl počinje u 14.00 časova, drugi odmah po završetku prvog.\nPodloga: Clay (Red Clay), Indoor\nVrsta loptica: Dunlop Fort All Court\nZa duel sa selekcijom Kanade na širem spisku selektora srpskog tima Bogdana Obradovića nalaze se: Novak Đoković (1. na ATP listi singlova), Janko Tipsarević (21), Nenad Zimonjić (11. mesto u dublu na ATP listi), Dušan Lajović (144. singl), Filip Krajinović (316. singl) i Ilija Bozoljac (344. singl).\nNa širem spisku igrača na koje u susretu sa Srbijom računa selektor Kanade Martin Laurendeau su: Milos Raonic, Vasek Pospisil, Daniel Nestor, Filip Peliwo, Jesse Levine, Frank Dancevic, Adil Shamasdin, Peter Polansky, Philip Bester\nSve do jedan sat pre početka žreba koji je zakazan za 5. septembar 2013. savezni kapiteni oba tima imaju pravo promene dva igrača na koja računaju u meču Srbija - Kanada.\nPred nama je polufinale Svetske grupe Davis cupa 2013. u kome će se za drugo finale u istoriji srpski tim boriti protiv selekcije Kanade koja igra prvo polufinale Svetske grupe u svojoj istoriji. Biće ovo veliki teniski spektakl, sudar velikih asova svetskog tenisa koji čine oba tima.\nNikada do sada u istoriji nismo se sastajali sa Kanađanima u Davis cup takmičenju.\nDavis cup tim Srbije trenutno na listi najuspešnijih timova sveta zauzima 3. mesto sa 21598.44 poena, dok je Kanada na 7. poziciji sa 8894.38 poena.


Da li Savez za Srbiju rizikuje da izgubi podršku proevropskih birača? - Politika - Dnevni list Danas\nPočetna » Politika » Da li Savez za Srbiju rizikuje da izgubi podršku proevropskih birača?\nDa li Savez za Srbiju rizikuje da izgubi podršku proevropskih birača?\nNajveći opozicioni blok Savez za Srbiju ne bi smeo da gubi podršku proevropski orijentisanih građana jer mora da iskoristi maksimum potencijala, ali pred njih bi trebao da izađe sa jasnim stavom o ključnim pitanjima, smatraju istraživači javnog mnjenja koje smo pitali ima li opozicija luksuz da umesto da zahvata široko biračko telo gubi podršku onih koji i dalje u Evropu veruju nakon što je lider Dveri Boško Obradović rekao da nije tačno da se Savez zalaže za EU.\n1Piše: Lidija Valtner 17. oktobra 2019. 14.20 Izmenjeno: 14.21\nOvu Obradovićevu izjavu iz SZS prokomentarisao je samo Zoran Lutovac, predsednik DS, koji za Danas kaže da je DS za EU jasno i nedvosmisleno.\n– To što u SZS ima onih koji nisu, ni na koji način ne dovodi u pitanje našu posvećenost EU. Takođe, važno je napomenuti da i oni u SZS koji su uzdržani u vezi sa EU, ne dovode u pitanje evropske vrednosti. Još jednom ponavljam u SZS smo se okupili oko zajedničkog cilja da normalizujemo Srbiju, a ne oko naših razlika. Kada Srbija postane slobodna više neće biti potrebni široki savezi, nego ćemo sa našim razlikama izlaziti posebno pred građane – kaže Lutovac.\nIzvršni direktor CeSID-a Bojan Klačar, pak smatra da dugoročno gledano, SZS nema luksuz da se odriče birača kojima je važna odrednica proevropski put Srbije jer se opozicioni potencijal mora iskoristiti do maksimuma, ukoliko se očekuje ozbiljno suprotstavljanje.\n– U tom smislu je loša Obradovićeva poruka da SZS nije za EU jer, na jednoj strani, ne odražava realno stanje (sigurno su i DS i SSP za EU) a na drugoj strani je i nepotrebna jer je to SZS stavio u drugi plan, još od svog osnivanja. Čini se, međutim, da je Obradović kratkoročno procenio da na ovakav način vrši pritisak na delove DS koji su proevropski nastrojeni i PSG koji je javno deklarisan za EU i da stvara ambijent u kome se njima sužava prostor za eventualno učešće na sledećim izborima. Stoga je Obradovićeva ideja kratkoročna i ima za cilj stvaranje boljih uslova za SZS i njihovu kampanju. Da li je to dobra procena ili ne, saznaćemo u narednim nedeljama – navodi on za Danas. Kako dodaje, čini se da je polarizacija vidljiva i među opozicijom i to je loša poruka ako znamo za već poznati izostanak komunikacije između vladajuće stranke i opozicije.\nI Vladimir Pejić, direktor agencije Faktor plus, za Danas kaže da Obradovićeva izjava sigurno odbija proevropski orijentisane građane i da problem koji je od osnivanja Saveza tinjao sada polako izlazi na površinu.\n– Savezu, kao i drugim organizacijama, nedostaje jasno izjašnjavanje o ključnim pitanjima Kosovu, EU, NATO, odnos prema Rusiji. Mora da postoji politička hrabrost za jasan stav, jer kritika nije dovoljna. O EU se radi mira u kući u Savezu ćutalo i različita mišljenja gurala pod tepih, pa nije došlo do jasnog zajedničkog stava. Međutim, pre ili kasnije to izlazi na videlo i postaje mnogo veći problem nego da se u startu jasno rekla reklo za ili protiv. Takvo stanje odbija ljude koji razmišljaju o EU, pogotovo one koji su apsolutni zagovornici integracija – navodi Pejić. Kako dodaje, ono što se pozitivno može izvući iz ove situacije je da se sada iznese zajednički stav o ključnim pitanjima, jer „građani to očekuju“.\nNa konstataciju Danasa da se iz Saveza može čuti da članstvo u EU sada, a ni u dogledno vreme, neće biti ključno pitanje, Pejić odgovara da je to zgodan izgovor ali da daleka perspektiva članstva ne isključuje izjašnjavanje o tome.\n– To je isto kao kad bi se reklo zbog Kosova nećemo graditi škole, ili autoput će stati zbog nepostojanja slobode medija. Nije to situacija sređivanja kuće u kojoj kažeš ovo ću uraditi danas, a ovo sutra. Pitanja Kosova, EU, NATO su paralelni procesi – zaključuje Pejić.\nDveri: Nećemo više o bivšem rukovodstvu DS-a\nDveri navode da se poslednji put oglašavaju o „članovima bivšeg rukovodstva DS“. Ističu da imaju korektnu saradnju sa lokalnim odborima DS kao i sa njenim predsednikom Zoranom Lutovcem. Navode i da svaki pravi demokrata razume da ne postoje uslovi za normalni politički život pod sadašnjom vlasti, te da će prava debata biti moguća tek kad vlast bude smenjena, kao i da je jasno da su stavovi Dveri i DS različiti.\n„Režimski mediji već danima daju ogroman prostor bivšem rukovodstvu DS na čelu sa Šutanovcem, Ješićem i Balšom Božovićem. Aktuelni režim kao da još uvek ne može da preboli što Gordana Čomić nije pobedila na unutarstranačkim izborima u DS, pa bivše rukovodstvo ima više prostora u medijima nego bilo ko iz aktuelnog vrha DS… Posebno je smešno kada Šutanovac ili Balša Božović govore u ime DS ili Saveza za Srbiju a ne nalaze se niti na jednoj funkciji sa koje bi mogli da govore u ime DS ili SzS. Srpski pokret Dveri ostaje veran programskoj platformi SZS u 30 tačaka i nećemo nasesti na provokacije i bilo kakve sukobe unutar opozicije jer to može da odgovara samo Vučićevom režimu. Vreme će ubrzo pokazati za koga radi društvo iz starog rukovodstva DS koje je upropastilo ovu stranku i sada želi ponovo da je preuzme i zaustavi obnovu ujedinjene DS koja je započela sa novim i nekompromitovanim ljudima na njenom čelu“, navode Dveri.\nLutovac: SZS da ne vodi kadrovsku politiku u DS\n– Niko, pa ni uvažene kolege iz SZS, ne može voditi kadrovsku politiku u DS. Unutarstranačke probleme i nesuglasice ćemo rešavati u okviru nadležnosti stranačkih organa. Takođe, apelujem i na članove DS-a da se u javnosti zastupaju samo stavovi definisani kroz odluke organa stranke. Insistiranje na razlikama u Savezu čiji smo osnivači umesto na zajedničkom interesu svih građana koristi Vučićevom režimu. Ne zatvaramo oči pred razlikama, no, ne dopuštamo da te razlike prerastu naš zajednički zadatak, navodi se u pisanoj izjavi Zorana Lutovca.\nBoško Obradović, opozicija, Savez za SrbijuBeograd\n17. oktobra 2019. u 20.27\nU pravu su ovi što kažu da je pitanje o EU danas potpuno irelevantno,pogotovo što postoji moratorijum na dalja proširenja. Može se reći da je Vučićev režim uradio mnogo više na evroatlanskim integracija nego DOS za 12 godina. U toj trgovini srpskog režima i Brisela najviše je stradalo Kosovo, jer je srpska pokrajina predata zarad opstanka režima,koji je od strane evropske komisije dobio odrešene ruke da krši demokratiju, kontroliše medije i pravosuđe. Zato ne čude napori Brisela da se održi dijalog opozicije i vlasti iako su uslovi gori nego za vreme Miloševića.